cyanic-selkie/wikianc huggingface dataset:
അമൃത ആചാര്യ
നേപ്പാളി-ഉക്രേനിയൻ വംശജയായ ഒരു ബ്രിട്ടീഷ് നടിയാണ് അമൃത ആചാര്യ (अमृता आचार्य). എച്ച്ബി‌ഒ സീരീസ് ആയ ഗെയിം ഓഫ് ത്രോൺസിലെ ഇറി, ഐടിവി സീരീസായ ദി ഗുഡ് കർമ്മ ഹോസ്പിറ്റലിലെ ഡോ. റൂബി വാക്കർ എന്നീ കഥാപാത്രങ്ങളിലൂടെയാണ് അവർ കൂടുതൽ അറിയപ്പെടുന്നത്.
ആദ്യകാലജീവിതം
1987 ജൂലൈ 31-ന് നേപ്പാളിലെ കാഠ്മണ്ഡുവിലാണ് അമൃത ജനിച്ചത്. അച്ഛൻ ഡോ. ഗണേഷ് ആചാര്യ നേപ്പാൾ സ്വദേശിയും, അമ്മ കൂസ്യ ഡോഡ്ജർ ഉക്രെൻ സ്വദേശിനിയുമാണ്. നേപ്പാളി ഗൈനക്കോളജിസ്റ്റായ അമൃതയുടെ പിതാവ് കീ‌വിലെ മെഡിക്കൽ സ്‌കൂളിൽ പഠിക്കുന്നതിനിടെയാണ് ഉക്രേനിയൻ വാസ്തുശിൽപിയായ അമ്മയെ കണ്ടുമുട്ടിയത്. കാഠ്മണ്ഡു, ഉക്രൈൻ, ഇംഗ്ലണ്ട്, നോർവെ എന്നിവിടങ്ങളിലായി അമൃത വളർന്നു. ആദ്യ ഏഴു വർഷം നേപ്പാളിൽ ചെലവഴിച്ച ശേഷം പിതാവിന്റെ ജോലി സംബന്ധമായി കുടുംബം ആദ്യം ഇംഗ്ലണ്ടിലേക്കും, പിന്നീട് അമൃതക്ക് 13 വയസ്സുള്ളപ്പോൾ നോർവേയിലേക്കും താമസം മാറി.
നോർവേയിൽ ഹൈസ്കൂൾ വിദ്യാഭ്യാസം പൂർത്തിയാക്കിയ ശേഷം 19-ാം വയസ്സിൽ അമൃത അഭിനയരംഗത്ത് നിലയുറപ്പിക്കാനായി ഇംഗ്ലണ്ടിലേക്ക് താമസം മാറി. അക്കാഡമി ഓഫ് ലൈവ് ആൻഡ് റെക്കോഡഡ് ആർട്ട്സിൽ ചേർന്ന അമൃത 2009-ൽ അവിടെനിന്നും അഭിനയത്തിൽ ബി.എ. ബിരുദം നേടി.
കരിയർ
2010 ൽ, ‘ബിബിസി’ മെഡിക്കൽ ഡ്രാമയായ 'കാഷ്വാലിറ്റി'യിൽ 'നീല സരിൻ' എന്ന കഥാപാത്രത്തെ അവതരിപ്പിച്ചുകൊണ്ട് അമൃത അഭിനയരംഗത്തേക്ക് പ്രവേശിച്ചു.
ഗെയിം ഓഫ് ത്രോൺസിന്റെ ആദ്യ രണ്ട് സീസണുകളിൽ ഡൈനറിസ് ടാർഗറിയന്റെ ഡോത്രാക്കി സേവകയായ ഇറിയുടെ വേഷമാണ് അമൃത അവതരിപ്പിച്ചത്. ആ കഥാപാത്രം രണ്ടാം സീസണിൽ മരിച്ചുപോകുകയാണ്.
2011 ൽ, ബിബിസി ക്രിസ്മസ് ഷോ ലാപ്ലാൻഡിൽ അമൃത അഭിനയിച്ചു. അതുപോലെ ദി ഡെവിൾസ് ഡബിൾ എന്ന ജീവചരിത്ര സിനിമയിൽ ഒരു സ്കൂൾ പെൺകുട്ടിയായും പ്രത്യക്ഷപ്പെട്ടു.
നോർവീജിയൻ ചലച്ചിത്രമായ "ഐ ആം യുവർസ്" എന്ന സിനിമയിൽ അമൃത നായികയായി. ഈ സിനിമയിലെ അഭിനയത്തിന് അവർ നോർവീജിയൻ അമാണ്ട അവാർഡിൽ മികച്ച നടിക്കുള്ള നോമിനേഷൻ നേടി. അക്കാദമി അവാർഡിനുള്ള നോർവെയുടെ ഔദ്യോഗിക സിനിമ കൂടിയാണ് ഇത്.
2017 മുതൽ ഐടിവി സീരീസായ ദി ഗുഡ് കർമ്മ ഹോസ്പിറ്റലിൽ ഡോ. റൂബി വാക്കറായി അഭിനയിച്ചുവരികയാണ്. ഇതിൽ അമൃത ജോലിയിൽ നിരാശയും വ്യക്തിജീവിതത്തിലെ പ്രശ്നങ്ങളും മൂലം യു.കെ വിട്ട് കേരളത്തിലെ (ഷോ പക്ഷെ യഥാർത്ഥത്തിൽ ചിത്രീകരിച്ചത് ശ്രീലങ്കയിലാണ്) ഒരു ആശുപത്രിയിലേക്ക് മാറുന്ന എൻ‌എച്ച്‌എസ് ജൂനിയർ ഡോക്ടറായി വേഷമിടുന്നു. ബെസ്റ്റ് ഡ്രാമ പെർഫോമൻസ് വിഭാഗത്തിലെ 2019 ലെ ദേശീയ ടെലിവിഷൻ അവാർഡിനായി അവർ ലോംഗ് ലിസ്റ്റ് ചെയ്യപ്പെട്ടു.
മുഴുവനായും ക്രൌഡ് ഫണ്ടിങ്ങിലൂടെ നിർമ്മിക്കുന്ന ലോകത്തിലെ ആദ്യ സിനിമയായ, ബ്രിട്ടീഷ് സൈക്കോളജിക്കൽ ത്രില്ലർ വെൽകം ടു ക്യൂരിയോസിറ്റിയിൽ ഒരു പ്രധാന വേഷം ചെയ്തതത് അമൃതയാണ്. ഈ സിനിമക്കായി ക്രൗഡ് ഫണ്ടിംഗിലൂടെ നിർമ്മാതാക്കൾ 200,000 ഡോളർ സമാഹരിച്ചു. ഒരു സീരിയൽ കില്ലർ ജയിലിൽ നിന്ന് രക്ഷപ്പെടുന്നതിനെ അടിസ്ഥാനമാക്കിയുള്ള പരസ്പരബന്ധിതമായ നാല് കഥകൾ ആണ് ചിത്രത്തിൽ. ചിത്രത്തിന് പക്ഷെ മോശം അവലോകനങ്ങൾ ആണ് ലഭിച്ചത്.
സ്വകാര്യ ജീവിതം
2015 ലെ ഭൂകമ്പം ബാധിച്ച നേപ്പാളിലെ ഒരു സ്കൂളിനായി പണം സ്വരൂപിക്കുന്നതി വേണ്ടി നടത്തിയ ലണ്ടൻ മാരത്തണിൽ പങ്കെടുക്കുകയും 03:46:07 എന്ന സമയത്തോടെ മാരത്തൺ പൂർത്തിയാക്കുകയും ചെയ്തു.
നേപ്പാളിൽ നിന്ന് ഇന്ത്യയിലേക്ക് മനുഷ്യക്കടത്തിലൂടെ എത്തിക്കുന്ന കുട്ടികളെ രക്ഷപ്പെടുത്തുന്നതിനായി പ്രവർത്തിക്കുന്ന ചോരചോരി എന്ന ജീവകാരുണ്യ സംഘടനയുടെ അംബാസഡറാണ് അവർ. ഉക്രേനിയൻ, റഷ്യൻ, ഇംഗ്ലീഷ്, നോർവീജിയൻ ഭാഷകൾ സംസാരിക്കാൻ അറിയാവുന്ന അമൃത, മാതാപിതാക്കൾ പരസ്പരം ഉക്രേനിയൻ, റഷ്യൻ ഭാഷകളിൽ സംസാരിക്കുന്നതിനാൽ തനിക്ക് നേപ്പാളി ഭാഷയുമായുള്ള ബന്ധം നഷ്ടപ്പെട്ടു എന്നും, നേപ്പാളി ഭാഷ അറിയാത്ത താൻ താമസിയാതെ തന്നെ അത് പഠിക്കാൻ ഒരുങ്ങുകയാണെന്നും പറഞ്ഞു.
സാലുവ രാജവംശം
ആധുനിക ഇന്ത്യയിൽ വടക്കൻ കർണാടകയിലെ ബസവകല്യാൺ പ്രദേശത്തെ സ്വദേശികളായ സാലുവയാണ് സാലുവ രാജവംശം സ്ഥാപിച്ചത്. പടിഞ്ഞാറൻ ചാലൂക്യരുടെയും കർണാടകയിലെ കലചൂരിമാരുടെയും കാലം മുതൽ ഈ പ്രദേശത്തേക്കുള്ള ഉത്ഭവം ഗോരന്ത്ല ലിഖിതത്തിൽ കാണാം. "സാലുവ" എന്ന വാക്ക് നിഘണ്ടു സമാഹർത്താക്കൾക്കിടയിൽ വേട്ടയാടലിന് ഉപയോഗിക്കുന്ന "പരുന്ത്" എന്നാണ് അറിയപ്പെടുന്നത്. കുടിയേറ്റം അല്ലെങ്കിൽ 14-ആം നൂറ്റാണ്ടിൽ വിജയനഗര ആക്രമണങ്ങളുടെ ഫലമായി അവർ പിന്നീട് ആധുനിക ആന്ധ്രാപ്രദേശിന്റെ കിഴക്കൻ തീരത്തേക്ക് വ്യാപിച്ചു.
വിജയനഗര കാലഘട്ടത്തിലെ ലിഖിത തെളിവുകളിൽ നിന്ന് സലുവയെ ആദ്യമായി അറിയുന്നത് സലുവ നരസിംഹ ദേവ റായയുടെ മുത്തച്ഛനായ മംഗൾദേവയെയാണ്. മധുരയിലെ സുൽത്താനത്തിനെതിരായ ബുക്ക റായ ഒന്നാമന്റെ വിജയത്തിൽ മംഗൾദേവ ഒരു പ്രധാന പങ്ക് വഹിച്ചു. അദ്ദേഹത്തിന്റെ പിൻഗാമികൾ സാലുവ രാജവംശം സ്ഥാപിക്കുകയും അവർ ദക്ഷിണേന്ത്യയിലെ വിജയനഗര സാമ്രാജ്യത്തിന്റെ ഭരണാധികാരികളിൽ ഒരാളുമായിരുന്നു. മൂന്ന് രാജാക്കന്മാർ 1485 മുതൽ 1505 വരെ ഭരിച്ചു, അതിനുശേഷം തുളുവ രാജവംശം സിംഹാസനത്തിനായി അവകാശവാദമുന്നയിക്കുകയും വിജയനഗരയെ അവരുടെ തലസ്ഥാനമാക്കി ദക്ഷിണേന്ത്യ ഭരിച്ചു.
അവലംബം
വർഗ്ഗം:കർണ്ണാടകത്തിന്റെ ചരിത്രം
ട്രുണിയൻ ബുഷ്
കൂടുതൽ ഭാരം വഹിക്കേണ്ടി വരുന്ന വാണിജ്യ വാഹനങ്ങളിൽ സസ്പെൻഷൻ സിസ്റ്റത്തിൽ വരുന്ന ഒരു ഭാഗമാണ് ട്രുണിയൻ ബുഷ്. ഇത് സാധാരണയായി പുറകിലെ ആക്സിലുകളുടെ മധ്യത്തിൽ ഇരുവശത്തും കാണപ്പെടുന്നു. വാഹനത്തിലെ ചേസിസിൽ നിന്നും വരുന്ന ട്രുണിയൻ ബ്രാക്കറ്റിലാണ് ട്രുണിയൻ ബുഷ് ഘടിപ്പിക്കുന്നത്. സാധാരണ നിലയിൽ ട്രുണിയൻ ബ്രാക്കറ്റിനു മുകളിൽ ആയിട്ടാണ് ലീഫ് സസ്പൻഷനു വേണ്ടി ഘടിപ്പിക്കുന്നത്.
ടിവി ഭാഷ
ടിവി ഭാഷ, ആസ്ട്രേലിയായിലെ ആദിവാസികളുടെ ഭാഷയാണ്. ഇത് ടിവി ദ്വീപുകൾ എന്നറിയപ്പെടുന്ന ആസ്ട്രേലിയായിലെ രണ്ടു ദ്വീപുകളിൽ ആണ് പ്രധാനമായും ഈ ഭാഷ സംസാരിക്കുന്നത്. ഉത്തര ആസ്ട്രേലിയയിലെ തീരപ്രദേശങ്ങളിൽ ആണ് ഇതു സംസാരിക്കുന്നവർ വസിക്കുന്നത്. ഇത് അവിടെ കുട്ടികൾ അഭ്യസിക്കുന്ന ആസ്ട്രേലിയൻ ഭാഷകളിൽ 10% വരും.
2005ൽ അൻപത് വയസ്സിനു മുകളിലുള്ള ആളുകൾ സംസാരിച്ചിരുന്ന ഈ ഭാഷ, ഒരു അനേകം ഭാഷകൾ ചേർന്ന ഒരു കൃത്രിമഭാഷയാകുന്നു. എന്നിരുന്നാലും, ഇതിന്റെ വ്യാകരണ ദുർഗ്രാഹ്യം പുതുതലമുറ കാര്യമാക്കുന്നില്ല.
മറ്റു ആസ്ട്രേലിയൻ ഭാഷകളെ അപേക്ഷിച്ച്, ഈ ഭാഷയെ ഒരു പ്രത്യേക ഭാഷാകുടുമ്പത്തിൽ ഉൾപ്പെടുത്തിയിരുന്നു. ഒറ്റയ്ക്കായിപ്പോയ ഒരു ഭാഷയായി ഇതിനെ കരുതിയിരുന്നു.
സ്വരങ്ങൾ
Tiwi has four phonemic vowels. The frequency of the open-back vowel is relatively low. It is neutralised with following, and does not occur initially or finally. However minimal pairs exist, albeit few in number, to prove its existence as a distinct phoneme:
സ്ത്രീപൗരോഹിത്യം
കത്തോലിക്കാസഭയിൽ
കത്തോലിക്ക സഭയിൽ ആദി മുതൽ പുരുഷന്മാരെ മാത്രമാണ് പുരോഹിതരാക്കിയിട്ടുള്ളത്. 21-ആം നുറ്റാണ്ടിൽ സ്ത്രീകളും പുരോഹിതരാകുവാൻ ആഗ്രഹിച്ച് മുന്നോട്ടു വന്നിരുന്നു. എങ്കിലും പാരമ്പര്യം അനുസരിച്ച് സഭ അതിനെ പ്രോത്സാഹിപ്പിക്കുകയോ അനുവദിക്കുകയോ ചെയ്തിരുന്നില്ല.
വർഗ്ഗം:മതം
2018 ഇന്ത്യൻ പ്രീമിയർ ലീഗ്
ഫൈനൽ മത്സരത്തിൽ സൺറൈസേഴ്സ് ഹൈദരാബാദിനെ എട്ടു വിക്കറ്റുകൾക്ക് പരാജയപ്പെടുത്തിക്കൊണ്ട് ചെന്നൈ സൂപ്പർ കിംഗ്സ് 11-ാമത്തെ സീസണിലെ ജേതാക്കളായി. ഇത് മൂന്നാം തവണയാണ് ചെന്നൈ ഇന്ത്യൻ പ്രീമിയർ ലീഗിൽ കിരീടം നേടുന്നത്. സൺറൈസേഴ്സ് ഹൈദരാബാദിന്റെ ക്യാപ്റ്റൻ കെയ്‌ൻ വില്യംസൺ, 735 റണ്ണുകൾ നേടി കൂടുതൽ റണ്ണുകൾ നേടിയതിനുള്ള ഓറഞ്ച് ക്യാപ് സ്വന്തമാക്കി. കിങ്സ് ഇലവൻ പഞ്ചാബിന്റെ ആൻഡ്രൂ ടൈ, 24 വിക്കറ്റുകൾ നേടി കൂടുതൽ വിക്കറ്റ് നേടിയതിനുള്ള പർപ്പിൾ ക്യാപ്പ് സ്വന്തമാക്കി. ഈ സീസണിലെ മാൻ ഓഫ് ദി സീരിസായി തിരഞ്ഞെടുക്കപ്പെട്ടത് കൊൽക്കത്ത നൈറ്റ് റൈഡേഴ്സിന്റെ സുനിൽ നരെയ്‌ൻ ആയിരുന്നു. ടൂർണമെന്റിലെ എമേർജിങ് പ്ലെയറായി ഡെൽഹി ഡെയർഡെവിൾസിന്റെ കളിക്കാരനായ ഋഷഭ് പന്തും തിര‍ഞ്ഞെടുക്കപ്പെട്ടു.
പശ്ചാത്തലം
അംപയർ ഡിസിഷൻ റിവ്യൂ അഥവാ ഡി.ആർ.എസ് സംവിധാനം ഉപയോഗിച്ച ആദ്യത്തെ ഐ.പി.എൽ സീസണായിരുന്നു ഇത്. ഐ.പി.എൽ മത്സരങ്ങൾ വലിയ സ്ക്രീനുകളിൽ പ്രദർശിപ്പിക്കുന്ന സംവിധാനമായ ഐ.പി.എൽ ഫാൻപാർക്ക് ഇന്ത്യയിലെ 19 സംസ്ഥാനങ്ങളിലായുള്ള 36 നഗരങ്ങളിൽ സ്ഥാപിക്കാനും തീരുമാനിച്ചിരുന്നു. മിഡ്-സീസൺ ട്രാൻസ്ഫർ ആദ്യമായി ഉപയോഗിച്ച സീസണുമായിരുന്നു ഇത്. സീസണിലെ പകുതി മത്സരങ്ങൾ പൂർത്തിയാകുമ്പോൾ അഞ്ച് ദിവസത്തേക്ക് ട്രാൻസ്ഫർ ജാലകം വഴി കളിക്കാരെ സ്വന്തമാക്കാൻ സാധിക്കുമായിരുന്നു. എന്നാൽ ഈ സംവിധാനം വഴി രണ്ട് കളികളിലധികം കളിച്ച കളിക്കാരെ സ്വന്തമാക്കാൻ കഴിയില്ലായിരുന്നു.
ഫോർമാറ്റ്
2018-ലെ സീസണിൽ ആകെ എട്ട് ടീമുകളാണ് മത്സരിച്ചത്. ഡബിൾ റൗണ്ട് റോബിൻ ടൂർണമെന്റ് ഫോർമാറ്റ് പ്രകാരം ഈ ടൂർണമെന്റിലാകെ ഓരോ ടീമും എതിർ ടീമിനെതിരെ രണ്ട് മത്സരങ്ങൾ കളിക്കുകയുണ്ടായി. ഇതിൽ ഒരു മത്സരം ഹോം ഗ്രൗണ്ടിൽ വച്ചും രണ്ടാമത്തെ മത്സരം എതിർ ടീമിന്റെ ഗ്രൗണ്ടിൽ വച്ചുമായിരുന്നു. ഡബിൾ റൗണ്ട് റോബിൻ ലീഗിന്റെ അവസാനം ലഭിച്ച പോയിന്റുകളുടെ അടിസ്ഥാനത്തിൽ ആദ്യ നാല് സ്ഥാനങ്ങളിലെത്തുന്ന ടീമുകൾ പ്ലേഓഫുകൾ കളിക്കാൻ യോഗ്യത നേടും. ഈ നിലയിൽ ആദ്യ രണ്ട് സ്ഥാനങ്ങൾ നേടിയ ടീമുകൾ ക്വാളിഫയർ 1 എന്ന ആദ്യ പ്ലേ ഓഫിൽ മത്സരിക്കും. അവശേഷിക്കുന്ന രണ്ട് ട‌ീമുകൾ എലിമിനേറ്റർ എന്ന രണ്ടാമത്തെ പ്ലേ ഓഫിലും മത്സരിക്കും. ക്വാളിഫയർ 1-ൽ വിജയിക്കുന്ന ടീം ഫൈനൽ മത്സരത്തിലേക്ക് നേരിട്ട് യോഗ്യത നേടുകയും പരാജയപ്പെടുന്ന ടീം എലിമിനേറ്റർ മത്സരത്തിലെ വിജയികളുമായി ക്വാളിഫയർ 2-ൽ മത്സരിക്കുകയും ചെയ്യുന്നു. ക്വാളിഫയർ 2-ൽ വിജയിക്കുന്ന ടീം ഫൈനൽ മത്സരത്തിലേക്ക് കളിക്കാൻ യോഗ്യത നേടുന്നു. ഫൈനൽ മത്സരത്തിൽ വിജയിക്കുന്ന ടീമിനെ ഇന്ത്യൻ പ്രീമിയർ ലീഗ് സീസണിലെ വിജയിയായി പ്രഖ്യാപിക്കുന്നു. 2018 ഫെബ്രുവരി 14-നാണ് 11-ാം സീസണിലെ മത്സര തീയതികൾ ഔദ്യോഗികമായി പ്രഖ്യാപിച്ചത്.
സംപ്രേഷണം
ആഗോള തലത്തിലെ 2018 മുതൽ 5 വർഷത്തേക്കുള്ള ഐ.പി.എല്ലിന്റെ സംപ്രേഷണ അവകാശം ₹16,347.5 കോടി ($2.55 ബില്യൺ) രൂപയ്ക്ക് സ്റ്റാർ സ്പോർട്സ് സ്വന്തമാക്കി. ഇന്ത്യയിൽ, സ്റ്റാർ നെറ്റ്‌വർക്കിന് കീഴിൽ ഇംഗ്ലീഷ്, ഹിന്ദി, തമിഴ്, തെലുഗു, കന്നഡ, ബംഗാളി എന്നീ ആറ് ഭാഷകളിലായുള്ള ടെലിവിഷൻ ചാനലുകളിൽ മത്സരങ്ങൾ സംപ്രേഷണം ചെയ്യും. ആദ്യമായി ദൂരദർശൻ ചാനലിലും ഐ.പി.എൽ സംപ്രേഷണം ചെയ്യുകയുണ്ടായി. അമേരിക്കൻ ഐക്യനാടുകൾ, കാനഡ എന്നീ രാജ്യങ്ങളിൽ പ്രക്ഷേപണം ചെയ്യാനുള്ള അവകാശം വില്ലോ ടി.വി.യും ബ്രിട്ടനിലെ അവകാശം സ്കൈ സ്പോർട്സും ഓസ്ട്രേലിയയിലെ അവകാശം ഫോക്സ് സ്പോർട്സും ന്യൂസിലാന്റിലെ അവകാശം സ്കൈ സ്പോർട്സും സഹാറൻ ആഫ്രിക്കയിലെ അവകാശം സൂപ്പർസ്പോർട്ടും വടക്കേ അമേരിക്കയിലെ അവകാശം ബെൽഎൻ സ്പോർട്സും കരീബിയൻ ഭാഗങ്ങളിലെ അവകാശം ഫ്ലോ ടി.വി.യും പാകിസ്താനിലെ അവകാശം ജിയോ സൂപ്പറും ബംഗ്ലാദേശിലെ അവകാശം ചാനൽ 9ഉം അഫ്ഗാനിസ്ഥാനിലെ അവകാശം ലെമർ ടി.വി.യും സ്വന്തമാക്കി. റേഡിയോ സംപ്രേഷണ അവകാശങ്ങൾ ആഗോളതലത്തിൽ ക്രിക്കറ്റ് റേഡിയോയും (ഇന്ത്യൻ ഉപഭൂഖണ്ഡത്തിലൊഴികെ), അമേരിക്ക, ബ്രിട്ടൻ എന്നിവിടങ്ങളിൽ 89.1 റേഡിയോ 4 എഫ്.എം, ഗോൾഡ് 101.3 എഫ്.എം എന്നിവരും സ്വന്തമാക്കി. സ്റ്റാറിന്റെ ഡിജിറ്റൽ ആപ്പായ ഹോട്ട്‌സ്റ്റാർ, ഇന്ത്യ, അമേരിക്ക, കാനഡ എന്നിവിടങ്ങളിലെ ഡിജിറ്റൽ സംപ്രേഷണാവകാശം വാങ്ങി. ബ്രിട്ടനിലെ ഡിജിറ്റൽ അവകാശങ്ങൾ സ്കൈ സ്പോർട്സും, ഓസ്ട്രേലിയയിലേത് ഫോക്സ് സ്പോർട്സും, ന്യൂസിലാന്റിലേത് സ്കൈ സ്പോർട്സും, സഹാറൻ ആഫ്രിക്കയിലേത് സൂപ്പർസ്പോർട്ടും, വടക്കേ അമേരിക്കയിലേത് ബെൽഎൻ സ്പോർട്സും, കരീബിയയിലേത് ഫ്ലോ ടി.വി.യും പാകിസ്താനിലേത് ജിയോ സൂപ്പറും ബംഗ്ലാദേശിലേത് ചാനൽ 9ഉം തെക്കേ അമേരിക്ക, യൂറോപ്പ് എന്നിവിടങ്ങളിലേത് യപ്പ് ടി.വി.യും സ്വന്തമാക്കി. ഐ.പി.എൽ മത്സരങ്ങൾ വിർച്വൽ റിയാലിറ്റി സാങ്കേതികവിദ്യ ഉപയോഗിച്ച് പ്രദർശിപ്പിക്കാനും സ്റ്റാർ ഇന്ത്യ തീരുമാനിച്ചിരുന്നു.
മത്സരവേദികൾ
ഔദ്യോഗികമായി പുറത്തിറങ്ങിയ ഷെഡ്യൂൾ പ്രകാരം കിങ്സ് ഇലവൻ പ‍ഞ്ചാബ് ഒഴികെയുള്ള ടീമുകൾ മുൻവർഷങ്ങളിൽ അവർ കളിച്ച അതേ ഗ്രൗണ്ട് തന്നെ ഇത്തവണയും ഹോം ഗ്രൗണ്ടായി കണക്കാക്കുമെന്ന് അറിയിച്ചിരുന്നു. കിങ്സ് ഇലവൻ പഞ്ചാബ്, അവരുടെ മൂന്ന് ഹോം മത്സരങ്ങൾ ഇൻഡോറിലും നാല് ഹോം മത്സരങ്ങൾ മൊഹാലിയിലും കളിക്കാൻ തീരുമാനിച്ചു. എന്നാൽ പിന്നീട് ഷെഡ്യൂളിൽ മാറ്റം വരുത്തുകയും ചണ്ഡീഗഡ് വിമാനത്താവളം താൽക്കാലികമായി അടച്ചിട്ടതിനെത്തുടർന്ന് പഞ്ചാബ്, 3 മത്സരങ്ങൾ മൊഹാലിയിലും 4 മത്സരങ്ങൾ ഇൻഡോറിലും കളിക്കുമെന്ന് അറിയിക്കുകയും ചെയ്തു. ചെന്നൈയിലെ ഐ.പി.എൽ മത്സരങ്ങൾ 2018-ലെ കാവേരി നദീജല തർക്കം കാരണം ഭീഷണിയിലായിരുന്നു. ചെന്നൈയിൽ ഐ.പി.എൽ മത്സരങ്ങൾ നടത്തരുതെന്ന് ആവശ്യപ്പെട്ടുകൊണ്ട് ലഭിച്ച പൊതുതാൽപ്പര്യ ഹർജി പ്രകാരം മദ്രാസ് ഹൈക്കോടതി, ബി.സി.സി.ഐയ്ക്ക് നോട്ടീസ് നൽകുകയുണ്ടായി. ഏപ്രിൽ 11-ന്, ചെന്നൈയുടെ അവശേഷിക്കുന്ന ആറ് ഹോം മത്സരങ്ങൾ പൂനെയിൽ വച്ച് നടത്തുമെന്ന് ബി.സി.സി.ഐ അറിയിക്കുകയുണ്ടായി.
പത്ത് വേദികളാണ് മത്സരങ്ങൾ നടത്താൻ തിരഞ്ഞെടുത്തത്. ടൂർണമെന്റിലെ ആദ്യത്തെ മത്സരവും അവസാന മത്സരവും മുംബൈയിലെ വാംഖഡെ സ്റ്റേഡിയത്തിൽ വച്ചാണ് നടക്കുക. എന്നാൽ രണ്ട് പ്ലേ ഓഫുകളുടെ വേദി മുൻവർഷത്തെ റണ്ണറപ്പുകളുടെ ഹോം ഗ്രൗണ്ടിൽ വച്ച് നടക്കേണ്ടതായിരുന്നെങ്കിലും 2017-ലെ റണ്ണറപ്പായ റൈസിങ് പൂനെ സൂപ്പർജയന്റ്സ് ഇത്തവണ കളിക്കാത്തതിനാൽ പ്ലേ ഓഫുകളുടെ വേദി പ്രഖ്യാപിച്ചിരുന്നില്ല. തുടർന്ന് രണ്ട് പ്ലേ ഓഫുകളും പൂനെയിൽ നടത്താൻ തീരുമാനിച്ചെങ്കിലും ചെന്നൈയുടെ ഹോം മത്സരങ്ങൾ പൂനെയിലേക്ക് മാറ്റിയതോടെ പ്ലേ ഓഫുകൾ കൊൽക്കത്തയിലേക്ക് മാറ്റി.
താരലേലം
ഐ.പി.എൽ ഫ്രാ‍ഞ്ചൈസികൾക്ക് അവരുടെ നിലവിലെ ടീമിൽ നിന്ന് പരമാവധി അഞ്ച് കളിക്കാരെ നിലനിർത്താമെന്ന് ഐ.പി.എൽ ഗവേണിങ് കൗൺസിൽ അറിയിച്ചിരുന്നു. ഇവർ കൂടാതെ 3 കളിക്കാരെ താരലേലത്തിലൂടെയും 3 കളിക്കാരെ റൈറ്റ്-ടു-കാർഡ് സംവിധാനത്തിലൂടെയും ഫ്രാഞ്ചൈസികൾക്ക് സ്വന്തമാക്കാമായിരുന്നു. 11-ാം സീസണിൽ ഓരോ ടീമിന്റെയും സാലറി ക്യാപ് ₹66 കോടിയിൽനിന്നും ₹80 കോടി (ഏകദേശം $12.4 മില്യൺ) രൂപയായി വർധിച്ചു. താരലേലത്തിന് മുൻപ് പരമാവധി ₹33 കോടി രൂപയും താരലേലത്തിൽ പരമാവധി ₹47 കോടി രൂപയും മാത്രമേ ടീമുകൾക്ക് ചെലവാക്കാൻ സാധിച്ചിരുന്നുള്ളൂ.
ജനുവരി 4-നു മുൻപായി എല്ലാ ഐ.പി.എൽ ടീമുകളും നിലനിർത്തുന്ന കളിക്കാരുടെ വിവരങ്ങൾ സമർപ്പിക്കാൻ ബി.സി.സി.ഐ ആവശ്യപ്പെട്ടിരുന്നു. ഐ.പി.എൽ ചരിത്രത്തിലാദ്യമായി, സ്റ്റാർ സ്പോർട്സിലൂടെ ഈ പരിപാടി തത്സമയം സംപ്രേഷണം ചെയ്തു. സെയ്ദ് മുഷ്താഖ് അലി ട്രോഫിയുടെ ഫൈനൽ മത്സരത്തിന് ഒരു ദിവസം മുൻപ് ജനുവരി 27, 28 തീയതികളിലായി ബാംഗ്ലൂരിൽ വച്ചായിരുന്നു താരലേലം നടന്നത്. ആകെ 169 കളിക്കാർ (104 ഇന്ത്യക്കാരും 56 വിദേശീയരും) താരലേലത്തിൽ വിൽക്കപ്പെട്ടു. ₹12.5 കോടി (US$1.95 ദശലക്ഷം) രൂപയ്ക്ക് ബെൻ സ്റ്റോക്സ് ആണ് കൂടുതൽ തുകയ്ക്ക് സ്വന്തമാക്കിയ കളിക്കാരൻ. ₹11.5 കോടി (US$1.80 ദശലക്ഷം) രൂപയ്ക്ക് ജയ്ദേവ് ഉനദ്കട്ട് ആയിരുന്നു ഏറ്റവും കൂടുതൽ തുകയ്ക്ക് സ്വന്തമാക്കിയ ഇന്ത്യൻ കളിക്കാരൻ. എന്നാൽ ലസിത് മലിംഗ, ഡെയ്ൽ സ്റ്റെയ്‌ൻ, ഇശാന്ത് ശർമ്മ, ഹാഷിം അംല, മാർടിൻ ഗപ്‌ടിൽ, ജോ റൂട്ട് എന്നിവരെ ഒരു ടീമും സ്വന്തമാക്കിയില്ല.
ഉദ്ഘാടന പരിപാടി
ഏപ്രിൽ 7 നു മുൻപായി ഒറ്റ് ഉദ്ഘാടന പരിപാടിയായിരുന്നു 11-ാം സീസണിനുണ്ടായിരുന്നത്. ഈ സമ്മേളനത്തിൽ വരുൺ ധവാൻ, പ്രഭുദേവ, മിൽഖ സിങ്, തമന്ന ഭാട്ടിയ, ജാക്വലിൻ ഫെർണാണ്ടസ്, ഹ‌ൃഥ്വിക് റോഷൻ എന്നിവർ പരിപാടികൾ അവതരിപ്പിച്ചിരുന്നു.
കൂടുതൽ റണ്ണുകൾ
Last updated: 26 May 2018
കൂടുതൽ വിക്കറ്റുകൾ
Last updated: 26 May 2018
പുറം കണ്ണികൾ
വർഗ്ഗം:ഇന്ത്യൻ പ്രീമിയർ ലീഗ് സീസണുകൾ
പാലക് ദിൽ
പാലക് ദിൽ അഥവാ പാല ടിപോ ( വിഴുങ്ങുന്ന തടാകം - The Swallowig Lake) തെക്കൻ മിസോറം ലെ ഏറ്റവും വലിയ തടാകമാണ്. സാഹിയ ജില്ലയിലാണ് ഇത് സ്ഥിതി ചെയ്യുന്നത്. ഇൻഡോ-ബർമ്മ ജൈവവൈവിധ്യ മേഖലയിലാണ് ഈ തടാകം. ഇവിടം വിവിധങ്ങളായ ജൈവ സസ്യ ജാലങ്ങളാൽ സമ്പന്നമാണ്. പാലക് വന്യജീവി സങ്കേതത്തിന്റെ ഒരു പ്രധാന ഭാഗമാണ് ഈ തടാകം
റോബർട്ട് നാൻസ് ക്ലക്ക്
അമേരിക്കൻ ഐക്യനാടുകളിലെ ടെക്സസിലെ ആർലിംഗ്ടൺ മേയറും ഒരു പ്രസവചികിത്സക-ഗൈനക്കോളജിസ്റ്റുമായിരുന്നു റോബർട്ട് നാൻസ് ക്ലക്ക്, ജൂനിയർ (ജനനം: മാർച്ച് 20, 1939). സിറ്റി കൗൺസിലിൽ രണ്ട് തവണ സേവനമനുഷ്ഠിച്ചതിന് ശേഷം 2003 മെയ് മാസത്തിൽ ആർലിംഗ്ടൺ സിറ്റിയുടെ മേയറായി അദ്ദേഹം തിരഞ്ഞെടുക്കപ്പെട്ടു. അദ്ദേഹം കൗൺസിൽ ഡിസ്ട്രിക്റ്റ് 4-നെ പ്രതിനിധീകരിച്ചു. 2015 മെയ് 9-ന്, ഇപ്പോൾ ആർലിംഗ്ടൺ നഗരത്തിന്റെ മേയറായ ജെഫ് വില്യംസ് ക്ലക്കിനെ പരാജയപ്പെടുത്തി.
ആർലിംഗ്ടൺ മെമ്മോറിയൽ ഹോസ്പിറ്റലിലെ മെഡിക്കൽ കാര്യങ്ങളുടെ വൈസ് പ്രസിഡന്റായിരുന്ന ക്ലക്ക്, 2002 മുതൽ ഈ പദവി വഹിച്ചിരുന്നു. അതിനുമുമ്പ് അദ്ദേഹം ആർലിംഗ്ടൺ മെമ്മോറിയൽ ഹോസ്പിറ്റലിലും ഹാരിസ് മെത്തഡിസ്റ്റ് ഹെൽത്ത് പ്ലാനിലും മെഡിക്കൽ ഡയറക്ടറായി സേവനമനുഷ്ടിച്ചിരുന്നു.
External links
വർഗ്ഗം:1939-ൽ ജനിച്ചവർ
കാലാൾപ്പട
ശത്രുവുമായി നേർക്കുനേർ യുദ്ധം ചെയ്യുന്നതിന് പ്രത്യേകമായി പരിശീലനം സിദ്ധിച്ച പട്ടാളക്കാരുടെ വിഭാഗത്തെ കരസേനയിൽ കാലാൾപ്പട എന്നുപറയുന്നു. യുദ്ധമുന്നണിയിൽ നിന്നുണ്ടാകുന്ന എല്ലാവിധ പ്രഹരങ്ങളും ഏറ്റുവാങ്ങേണ്ടതുമൂലം ഇവർക്ക് കനത്ത ആൾനാശം ഉണ്ടാകാനും സാധ്യതയുണ്ട്. ഏറ്റവും പഴക്കം ചെന്ന കരസേനാഘടകമാണ് കാലാൾപ്പട. ആധുനിക കരസേനയുടെ നട്ടെല്ലാണ് കാലാൾപ്പട എന്നു പറയാം. തുടർച്ചയായ പരിശീലനം സേനാഗങ്ങളെ കൂടുതൽ ശക്തരും എന്തും താങ്ങാനുള്ള കഴിവുള്ളവരും ആക്കിതീർകുന്നു.
കാലാൾപ്പടയിലെ ജവാന്മാരെ അവർചെയ്യുന്ന പ്രവർത്തിക്കനുസരിച്ച് ഇപ്രകാരം തരംതിരിച്ചിരിക്കുന്നു:-
ചരിത്രം
16-ആം നൂറ്റാണ്ടിൽ (1570) ഇംഗ്ലീഷിൽ കാലാൾപ്പടയെ നിർവചിച്ചിരുന്നത് ഇപ്രകാരമാണ്. ഒരു പടയാളിയെന്നാൽ യുദ്ധമുഖത്തേക്കു നടന്നടുക്കുകയും യുദ്ധം ചെയ്യുകയും ശത്രുവിനെ തോൽപ്പിക്കുകയും യുദ്ധഭൂമിയിൽ ആധിപത്യം ഉറപ്പിക്കുകയും ചെയ്യുന്നവനാണ്.
യുദ്ധത്തിൽ കാലാൾപ്പടയുടെ പങ്ക്
യുദ്ധത്തിന്റെ അവിഭാജ്യ ഘടകമായ കാലാൾപ്പടയുടെ പങ്ക് വളരെ പ്രധാനപ്പെട്ടതും ഒഴിച്ചുകൂടാൻ പടില്ലാത്തതുമാകുന്നു. ശത്രുസൈന്യത്തിനു നേരേ യുദ്ധംചെയ്തു മുന്നേറുക, ശത്രുവിനെ തോക്ക്, പിസ്റ്റൾ, മെഷീൻഗൺ, ബയണറ്റ് മുതലായവ ഉപയോഗിച്ച് വകവരുത്തുക അങ്ങനെ ശത്രുവിനെ പരാജയപ്പെടുത്തി വിജയം ഉറപ്പിക്കുക എന്നിവയാണവ.
അവലംബം
വർഗ്ഗം:സൈനികർ വർഗ്ഗം:സൈനികം
കെ. വി. കുഞ്ഞിരാമൻ
കേരളത്തിലെ രാഷ്ട്രീയ പ്രവർത്തകനും സി.പി.ഐ.എം. നേതാവുമാണ് '''കെ. വി. കുഞ്ഞിരാമൻ'''.
തിരഞ്ഞെടുപ്പുകൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ വർഗ്ഗം:പതിനൊന്നാം കേരള നിയമസഭാംഗങ്ങൾ
Pierre Joseph Bonnaterre
Tableau encyclopédique et méthodique എന്ന ഗ്രന്ഥത്തിലേക്ക് സീറ്റേഷ്യനുകൾ, സസ്തനികൾ, പക്ഷികൾ, ഉരഗങ്ങൾ, ഉഭയജീവികൾ, പ്രാണികൾ എന്നിവയെപ്പറ്റിയുള്ള വിവരങ്ങൾ ചേർത്ത ഫ്രഞ്ചുകാരനായ ഒരു പ്രകൃതിചരിത്രകാരനായിരുന്നു Abbé Pierre Joseph Bonnaterre (1752, Aveyron – 20 September 1804, Saint-Geniez). വന്യയുവാവായ വിക്ടർ ആവെയ്റോണിനെപ്പറ്റി ആദ്യം പഠനം നടത്തിയ ശാസ്ത്രജ്ഞനെന്നനിലയിലും അദ്ദേഹം പ്രസിദ്ധനാണ്.
25 പുതിയ സ്പീഷിസ് മൽസ്യങ്ങളെ തിരിച്ചറിഞ്ഞ അദ്ദേഹം തന്റെ വിജ്ഞാനകോശപ്രസിദ്ധീകരണത്തിൽ 400 എണ്ണത്തോളം ചിത്രങ്ങളും ചേർത്തിരുന്നു.
ട്രാൻസ്മിഷൻ ഓയിൽ
ട്രാൻസ്മിഷൻ ഓയിൽ എന്നാൽ ഗിയർ ബോക്സ്‍ ഓയിൽ ആണ്. ഗിയർ ബോക്സിന്റെ പ്രവർത്തനം സുഗമമാക്കലാണ് ട്രാൻസ്മിഷൻ ഓയിൽ ചെയ്യുന്നത്. വാഹനത്തിന്റെ നിരന്തരം ഉപയോഗിക്കപ്പെടുന്ന ഭാഗമാണ് ഗിയർ ബോക്സ്. കൃത്യമായ ഓയിൽ ഉപയോഗം ഗിയർ ബോക്സിന്റെ ആയുസ്സ് വർദ്ധിപ്പിക്കും. മാനുവൽ, ഓട്ടോമാറ്റിക് വാഹനങ്ങൾക്ക് വ്യത്യസ്ത ഓയിലുകളാണ് ഉപയോഗിക്കുന്നത്. ഓട്ടോമാറ്റിക്കിൽ ക്ളച്ച് പ്രവർത്തനവും ഗിയർ മാറ്റവും സ്വതന്ത്രമായതിനാൽ കുടുതൽ പ്രഷർ ചെലുത്താൻ കഴിയുന്ന ഓയിലാണ് വേണ്ടത്. എഞ്ചിൻഓയിലിനെ അപേക്ഷിച്ച് ട്രാൻമിഷൻ ഓയിൽ മാറ്റേണ്ട കാലാവധി കുടുതലാണ്.
സ്റ്റൊളോവ് മൌണ്ടൻസ് ദേശീയോദ്യാനം
സ്റ്റൊളോവ് മൌണ്ടൻസ് ദേശീയോദ്യാനം (Polish: Park Narodowy Gór Stołowych), പോളണ്ടിലെ ഒരു ദേശീയോദ്യാനമാണ്. ഈ ദേശീയോദ്യാനത്തിൽ സുഡേറ്റ്സ് ശ്രേണി യുടെ ഭാഗമായ സ്റ്റോലോവ് (Góry Stołowe) പർവ്വതനിരകളുടെ പോളിഷ് വിഭാഗം ഉൾപ്പെടുന്നു. ടേബിൽ മൌണ്ടൻസ് എന്നും ഇത് അറിയപ്പെടുന്നു. ചെക് റിപ്പബ്ലിക്കിന്റെ അതിർത്തിക്കടുത്തുള്ള ലോവർ സിലെസിയൻ വോയിവോഡെഷിപ്പിലെ ക്ലോഡ്സ്കോ കൗണ്ടി യിലായി, തെക്ക്-പടിഞ്ഞാറൻ പോളണ്ടിലാണ് ഇത് സ്ഥിതി ചെയ്യുന്നത്. 1993 ൽ സ്ഥാപിക്കപ്പെട്ട ഈ ദേശീയോദ്യാനം, 63.39 ചതുരശ്ര കിലോമീറ്ററാണ് (24.48 ചതുരശ്ര മൈൽ) വിസ്തീർണ്ണത്തിൽ വ്യാപിച്ച് കിടക്കുന്നു, ഇതിൽ 57.79 ചതുരശ്ര കിലോമീറ്റർ ഭാഗം വനഭൂമിയാണ്. കർശന സംരക്ഷണത്തിന്റെ പരിധിയിലുള്ള ഭാഗത്തിൻറെ വിസ്തീർണ്ണം 3.76 ച.കി.മീ ആണ്.
70 ദശലക്ഷം വർഷങ്ങൾക്ക് മുമ്പാണ് സ്റ്റോലോവ് പർവ്വതനിരകളുടെ ഭൂപ്രകൃതി രൂപാന്തരം പ്രാപിച്ചതെന്നു കണക്ക കൂട്ടപ്പെടുന്നു. ആയിരക്കണക്കിനു വർഷങ്ങൾ കൊണ്ടുണ്ടായ ദ്രവീകരണത്തിൻറെ ഫലമായാണ് മണ്ണൊലിപ്പ് മൂലമാണ് പർവ്വതനിരകൾക്ക് അസാധാരണമായ രൂപം ലഭിച്ചത്. അവയിൽ രൂപാന്തരം പ്രാപിച്ച എടുത്തു പറയത്തക്കതായ ഏതാനും ശിലകളാണ് ക്വോക്ക് (ഹെൻ), വീൽബ്ലാദ് ("ക്യാമൽ"), ഗ്ലോവാ വീൽകൊലുഡ ("ജയന്റ്സ് ഹെഡ്") എന്നിവ.
അവലംബം
വർഗ്ഗം:പോളണ്ടിലെ ദേശീയോദ്യാനങ്ങൾ
സ്വാതി സംഗീതോത്സവം
thumb|right|സ്വാതി സംഗീതോത്സവം നടന്നുവരുന്ന കുതിരമാളികയുടെ പൂമുഖം, ഒരു സംഗീതസദസ്സ് ആരംഭിക്കുന്നതിനു തൊട്ടു മുൻപ് പത്തൊമ്പതാം നൂറ്റാണ്ടിൽ തിരുവിതാംകൂറിലെ രാജാവും അതേസമയം സംഗീതസമ്രാട്ടുമായിരുന്ന മഹാരാജാ സ്വാതിതിരുനാളിന്റെ സ്മരണയിൽ, 2001 മുതൽ, എല്ലാ വർഷവും ജനുവരിമാസത്തിൽ, തിരുവനന്തപുരത്ത് നടക്കുന്ന സംഗീതമേളയാണ് സ്വാതി സംഗീതോത്സവം. കവടിയാർ കൊട്ടാരമാണ് ഇതിന്റെ സംഘാടകർ. സ്വാതിതിരുനാളിന്റെ കാലത്ത് നിർമ്മിക്കപ്പെട്ട പ്രസിദ്ധമായ കുതിരമാളികയുടെ(പുത്തൻ മാളിക) പൂമുഖമാണ് ഇതിന്ന് വേദിയാകുന്നത്. കൊട്ടാരമുറ്റത്തിന്റെ വിശാലമായ അങ്കണം ശ്രോതാക്കൾക്ക് അപൂർവ്വവും അനുപമവുമായ ഒരു അസ്വാദനസുഖം നൽകുന്നു.
മഹാരാജാ സ്വാതിതിരുനാളിന്റെ കൃതികൾക്ക് മാത്രമായി നീക്കിവച്ചിട്ടുള്ള ഈ കച്ചേരികളിലേക്ക് പ്രവേശനം സൗജന്യമാണ്
തുടക്കം
thumb|rightt|സംഗീതോത്സവവേദിയായ കുതിരമാളിക- ശ്രോതാക്കൾക്കായുള്ള താത്കാലിക പന്തലും കാണാം നേരത്തേ കേരള സർക്കാർ ഇതേ വേദിയിൽ ഈ പരിപാടി നടത്തിയിരുന്നതിന്റെ വേദി പിൽക്കാലത്ത് കേരളത്തിന്റെ വിവിധ പട്ടണങ്ങളിലേക്ക് മാറ്റിയിരുന്നു. അതേത്തുടർന്ന് സ്വാതിതിരുനാളിന്റെ ഓർമ്മക്ക് ഒരു സ്ഥിരം സംഗീതോത്സാവം തിരുവനന്തപുരത്തുതന്നെ നടത്താനായി രാജകുടുംബാംഗവും പ്രസിദ്ധ കർണ്ണാടകസംഗീതജ്ഞനുമായ പ്രിൻസ് രാമവർമ്മയുടെ ശ്രമത്തിൽ രൂപംകൊണ്ട തിരുവിതാംകൂർ ട്രസ്റ്റ് ആണ് ഇതിന്ന് നേതൃത്വം നൽകുന്നത്.
ഭാരതത്തിലെ പ്രഗൽഭരായ സംഗീതവിദ്വാന്മാരെല്ലാം ഈ സംഗീതോത്സവത്തിൽ പാടാനെത്തുന്നുണ്ട്. അവരെ പങ്കെടുപ്പിക്കുന്നതോടൊപ്പം തന്നെ ഉയർന്നുവരുന്ന യുവഗായകനിരയെ പ്രോത്സാഹിപ്പിക്കാനും ഈ സംഗീതോത്സവം പരമാവധി ശ്രദ്ധിക്കുന്നു. ആരംഭിച്ച് പതിനഞ്ചു വർഷം പൂർത്തിയായ 2014 മുതൽ സാധാരണയുണ്ടായിരുന്ന ഏഴു ദിവസത്തിൽ നിന്ന് പത്ത് ദിവസമായി ഈ സംഗീതോത്സവം വിപുലീകരിക്കപ്പെട്ടിട്ടുണ്ട്. എല്ലാ വർഷവും ജനുവരി നാലാം തിയ്യതി മുതലാണ് ഇതാരംഭിക്കുന്നത്.
അവലംബം
വർഗ്ഗം:സംഗീതോത്സവം
തലക്കോട്
എറണാകുളം ജില്ലയിലെ ചോറ്റാനിക്കര പഞ്ചായത്തിൽ ഉൾപെട്ട ഒരു ഗ്രാമമാണ്‌ തലക്കോട്. തൃപ്പൂണിത്തുറയിൽ നിന്നും 10 കിലോമീറ്റർ റോഡ്‌ മാർഗ്ഗം സഞ്ചരിച്ചാൽ ഇവിടെ എത്തിച്ചേരാം. ചോറ്റാനിക്കരയിൽ നിന്നും വെട്ടിക്കൽ, രാമമംഗലം, പിറവം തുടങ്ങിയ സ്ഥലങ്ങളിലേക്ക് ഉള്ള റോഡ്‌ തലക്കോട് വഴി കടന്നു പോകുന്നു.
പേരിനു പിന്നിൽ
പേരിന്റെ ഉദ്ഭവത്തെ പറ്റി ഇന്നും കൃത്യമായ വിവരങ്ങൾ ലഭ്യമല്ല.രാജഭരണകാലത്ത് കുറ്റവാളികളെ തൂക്കിലേറ്റി കൊല്ലുന്ന സ്ഥലം ആയതിനാൽ തലയോട്ടികൾ ഉള്ള സ്ഥലത്തിന് തലക്കോട് എന്ന് പേര് വന്നത് എന്നും പറയുന്നു.
വിദ്യാഭ്യാസ സ്ഥാപനങ്ങൾ
മാർ ഗ്രീഗോറിയോസ് ഐ ടി സി,സെന്റ്‌ മേരീസ് ഹയർ സെക്കണ്ടറീസ് സ്കൂൾ എന്നിവയാണ് ഇവിടുത്തെ പ്രധാന വിദ്യാഭ്യാസ സ്ഥാപനങ്ങൾ. റവ: ഫാദർ ഒ.സി.കുരിയാക്കോസ് എപ്പിസ്കോപ്പ ആണ് ഇവയുടെ സ്ഥാപകൻ.
തലക്കോട് എന്ന പേരിൽ എറണാകുളം ജില്ലയിൽ തന്നെ മറ്റൊരു സ്ഥലവും ഉണ്ട്. കോതമംഗലം -മൂന്നാർ റോഡിൽ  നേര്യമംഗലം എന്ന സ്ഥലത്തിന് മൂന്നു കിലോമീറ്റർ പടിഞ്ഞാറു ആണ് മറ്റൊരു തലക്കോട് ഉള്ളത്..
പക്ക്
യുറാനസിന്റെ ഉപഗ്രഹമാണ് പക്ക്. 154 കി.മീ. ആണ് ഇതിന്റെ വ്യാസം. യുറാനസിൽ നിന്നും 86,000 കി.മീ. ദൂരെയാണ് ഇത് സ്ഥിതിചെയ്യുന്നത്. പ്രദക്ഷിണകാലം 18 മണിക്കൂർ. മദ്ധ്യരേഖയ്ക്ക് സമാന്തരവും വൃത്താകൃതിയുള്ളതുമാണ് പ്രദക്ഷിണപഥം. ഘടന സംബന്ധിച്ച് കൂടുതൽ വിവരങ്ങൾ ലഭ്യമല്ല.
വർഗ്ഗം:യുറാനസിന്റെ ഉപഗ്രഹങ്ങൾ
വനദുർഗ്ഗ
ആദികാലത്ത് വനവാസികളായ ദ്രാവിഡരുടെയും പിന്നീട് ശാക്തേയരുടെയും ഒടുവിൽ ഹൈന്ദവരുടെയും ആരാധനാ മൂർത്തിയായിത്തീർന്ന ഭഗവതിയാണ് വനദുർഗ്ഗ. ഇത് വനശൈലാദ്രിവാസിയായ ആദിപരാശക്തി ആണെന്നാണ് സങ്കല്പം. വിധിപ്രകാരം ഭഗവതിയെ ഭജിച്ചാൽ ദുഃഖങ്ങൾ അകന്ന് നന്മ വരുമെന്ന് വിശ്വസിക്കപ്പെടുന്നു..
ശ്രീ പാർവ്വതിയുടെ ഒരു ഭാവമാണ് വനദുർഗ്ഗ. പരമശിവനെ പതി ആയി ലഭിക്കാൻ പാർവതീദേവി വെയിലും മഴയും മഞ്ഞും ഏറ്റു വനത്തിൽ തപസ്സു ചെയ്തു മാത്രമല്ല പഞ്ചഭൂതങ്ങളെ ( ആകാശം, വായു, അഗ്നി, ജലം, പൃഥ്വി ) തന്നിലേക്ക് അവാഹിക്കുകയും ചെയ്തു. അതിനാൽ പരാശക്തിയെ വനദുർഗ്ഗ ഭാവത്തിൽ ആരാധിക്കുന്നു. പല വനദുർഗ ക്ഷേത്രങ്ങളിലും ഭഗവതിയുടെ ശ്രീകോവിലിന് മേൽക്കൂര ഉണ്ടാവാറില്ല. വെയിലും മഴയും മഞ്ഞും തുടങ്ങിയ പ്രകൃതി പ്രതിഭാസങ്ങൾ നേരിട്ട് പ്രതിഷ്ഠയിലേക്ക് ലഭിക്കാൻ വേണ്ടി ആണിതെന്ന് കരുതപ്പെടുന്നു. ചില കാവുകളിലും ഇത്തരം പ്രതിഷ്ഠ കാണാം. പ്രാചീന കാലത്ത് ഊർവ്വരതാപൂജയുടെ ഭാഗമായും വനദുർഗയെ ആരാധിച്ചിരുന്നു. പ്രകൃതീമാതാവായും വനദുർഗയെ കണക്കാക്കിയിരുന്നു.
വർഗ്ഗം:ഹൈന്ദവദൈവങ്ങൾ
ചക്കരക്കണ്ടൽ
ലിത്രേസീ സസ്യകുടുംബത്തിൽപ്പെട്ട ഒരു കണ്ടൽ ഇനമാണ് ചക്കരക്കണ്ടൽ, ആപ്പിൾ കണ്ടൽ അഥവാ ബ്ലാത്തിക്കണ്ടൽ. ഉപ്പിന്റെ അതി ഗാഢതയില്ലാത്ത പ്രദേശങ്ങളിൽ കൂട്ടമായി കാണപ്പെടുന്നു. വെള്ളത്തിനു മുകളിൽ പൊന്തി നിൽക്കുന്ന അനേകം ശ്വസന വേരുകൾ ഇവയുടെ സവിശേഷതയാണ്. 20 മീറ്ററോള ഉയരം വയ്ക്കുന്ന ഈ മരത്തിന്റെ തടിക്ക് 50 സെന്റിമീറ്റർ വരെ വ്യാസം ഉണ്ടാവാം. ആഫ്രിക്ക മുതൽ ഇന്തോനേഷ്യ വരെ മധ്യരേഖാപ്രദേശങ്ങളിലെ വേലിയേറ്റത്തിൽ ചെളിനിറഞ്ഞസമതലങ്ങളിൽ വളരുന്നു.
കേരളത്തിൽ
പൂർണ്ണവളർച്ചയെത്തിയ മരത്തിന്റെ ചുറ്റും 250 മുതൽ 400 വരെ ഓറഞ്ചുനിറത്തോടുകൂടിയ ശ്വസനവേരുകൾ കാണാം. വലിയപൂക്കൾ പിങ്കുനിറത്തിലുള്ളവയാണ്. കായകൾ പമ്പരം പോലെ വട്ടത്തിലുള്ളവയും. കണ്ടൽക്കാടുകളിൽ ഇവയുടെ എണ്ണം പൊതുവേ കുറവാണെങ്കിലും വടക്കേ മലബാറിലെ കുപ്പം പുഴയിലെ തെക്കുമ്പാട് തുരുത്തിലും തലശ്ശേരിയിലും കോഴിക്കോടിനടുത്തും വൻമരങ്ങളടക്കം ധാരാളമായി കണ്ടുവരുന്നു. കാലിത്തീറ്റക്കായി ഇലകൾ വൻതോതിൽ ശേഖരിക്കുന്നുണ്ട്. നല്ല പോഷണഗുണമുള്ള ഇതിന്റെ ഇല കന്നുകാലികളിൽ പാൽ ഉദ്പാദനം വർദ്ധിക്കാൻ കാരണമാവുന്നുണ്ട്. തടി വീടുണ്ടാക്കാനും വിറകിനും ഉപയോഗിക്കുന്നു. കായ കറികളിൽ ഇടാറുണ്ട്. വിനാഗിരിയുടെ ഉൽപ്പാദനത്തിനും വിരകളെ നിയന്ത്രിക്കാനും ഈ ചെടി ഉപയോഗിച്ചുവരുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പഴങ്ങൾ വിഭാഗം: ഫലവൃക്ഷങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ വർഗ്ഗം:കണ്ടലുകൾ
അനന്ത് ചതുർദശി
ജൈനരും ഹിന്ദുക്കളും ആചരിക്കുകയും ആഘോഷിക്കുകയും ചെയ്യുന്ന ഒരു ഉത്സവമാണ് അനന്ത് ചതുർദശി.
പത്ത് ദിവസം നീണ്ടുനിൽക്കുന്ന ഗണേശ ഉത്സവത്തിന്റെ അല്ലെങ്കിൽ ഗണേശ ചതുർത്ഥിയുടെ അവസാന ദിവസമാണ് അനന്ത ചതുർദശി. അനന്ത് ചതുർദശിയിൽ ഭക്തർ ഗണപതിയോട് വിടപറയുമ്പോൾ അതിനെ ഗണേഷ് ചൗദാസ് എന്ന് വിളിക്കപ്പെടുന്നു.
ചാന്ദ്ര ദ്വിവാരത്തിലെ 14-ാം ദിവസമാണ് ചതുർദശി. സാധാരണഗതിയിൽ, ഗണേശ ചതുർത്ഥി കഴിഞ്ഞ് 10 ദിവസം കഴിഞ്ഞ് അനന്ത് ചതുർദശി വരുന്നു.
ജൈന മത ആചരണം
ആഘോഷങ്ങളുടെ ജൈന കലണ്ടറിലെ പ്രധാനപ്പെട്ട ദിവസമാണിത്. ശ്വേതാംബര ജൈനർ ഭാഡോ മാസത്തിലെ അവസാന 10 ദിവസങ്ങളിൽ പർവ് പര്യൂഷണം ആചരിക്കുന്നു- ദിഗംബർ ജൈനർ ദസ് ലക്ഷൺ പർവ്വിന്റെ പത്ത് ദിവസങ്ങൾ ആചരിക്കുന്നു. ദശലക്ഷൺ പർവ്വിന്റെ അവസാന ദിവസമാണ് ചതുർദശി (അനന്ത് ചൗദാസ് എന്നും അറിയപ്പെടുന്നു). ജൈനമത വിശ്വാസികൾ മനഃപൂർവമോ അല്ലാതെയോ ചെയ്ത തെറ്റുകൾക്ക് ക്ഷമ ചോദിക്കുന്ന ദിവസമാണ് അനന്ത ചതുർദശി കഴിഞ്ഞ് ഒരു ദിവസം ആചരിക്കുന്ന ക്ഷമവാണി. ഇന്നത്തെ പ്രപഞ്ചചക്രത്തിലെ 12-ാമത്തെ തീർത്ഥങ്കരനായ വസുപൂജ്യ ഭഗവാൻ നിർവാണം പ്രാപിച്ച ദിവസമാണിത്.
ഹിന്ദു മതപരമായ ആചരണം
നേപ്പാൾ, ബീഹാർ, കിഴക്കൻ യു.പി എന്നിവയുടെ ചില ഭാഗങ്ങളിൽ, ക്ഷീരസാഗറും (പാൽ മഹാസമുദ്രം) വിഷ്ണുവിന്റെ അനന്തരൂപവുമായും ഈ ഉത്സവത്തിന് അടുത്ത ബന്ധമുണ്ട്. വെർമിലിയോണിന്റെ പതിനാല് തിലകങ്ങൾ (ചെറിയ ലംബ സ്ട്രിപ്പുകൾ) ഒരു മരപ്പലകയിൽ നിർമ്മിക്കുന്നു. വെർമിലിയൻ സ്ട്രിപ്പുകളിൽ പതിനാല് പൂരി (വറുത്ത ഗോതമ്പ് റൊട്ടി), 14 പുവ (ഡീപ് ഫ്രൈഡ് സ്വീറ്റ് ഗോതമ്പ് ബ്രെഡ്) എന്നിവ സ്ഥാപിച്ചിരിക്കുന്നു. ക്ഷീരസാഗറിന്റെ പ്രതീകമായ പഞ്ചാമൃതം (പാൽ, തൈര്, ശർക്കര, തേൻ, നെയ്യ് എന്നിവകൊണ്ട് നിർമ്മിച്ചത്) അടങ്ങിയ ഒരു പാത്രം ഈ മരപ്പലകയിൽ സ്ഥാപിച്ചിരിക്കുന്നു. അനന്തന്റെ പ്രതീകമായ 14 കെട്ടുകളുള്ള ഒരു നൂൽ ഒരു വെള്ളരിക്കയിൽ പൊതിഞ്ഞ് ഈ "ക്ഷീരസമുദ്രത്തിൽ" അഞ്ച് തവണ ചുഴറ്റുന്നു. പിന്നീട്, ഈ അനന്ത് നൂൽ വലതു കൈയിൽ കൈമുട്ടിന് മുകളിൽ പുരുഷന്മാർ കെട്ടുന്നു. സ്ത്രീകൾ ഇത് ഇടതുകൈയിൽ കെട്ടുന്നു. ഈ അനന്ത് ത്രെഡ് 14 ദിവസത്തിന് ശേഷം നീക്കംചെയ്യുന്നു.
സുശീലയും കൗണ്ഡിന്യയും
സുമന്ത് എന്നൊരു ബ്രാഹ്മണനുണ്ടായിരുന്നു. ഭാര്യ ദീക്ഷയോടൊപ്പം അദ്ദേഹത്തിന് സുശീല എന്നൊരു മകളുണ്ടായിരുന്നു. ദീക്ഷയുടെ മരണശേഷം സുശീലയെ ഏറെ ബുദ്ധിമുട്ടിച്ച കർകാഷിനെ സുമന്ത് വിവാഹം കഴിച്ചു.
സുശീല കൗണ്ഡിന്യയെ വിവാഹം കഴിച്ചു. രണ്ടാനമ്മയുടെ ശല്യം ഒഴിവാക്കാൻ അവർ വീട് വിടാൻ തീരുമാനിച്ചു. വഴിയിൽ അവർ ഒരു നദിയുടെ അടുത്ത് നിന്നു. കൗണ്ഡിന്യ കുളിക്കാൻ പോയി. ആരാധന നടത്തുന്ന സ്ത്രീകളുടെ കൂട്ടത്തിൽ സുശീലയും ചേർന്നു. "അനന്ത് പ്രഭുവിനെ" ആരാധിക്കുകയാണെന്ന് അവർ സുശീലയോട് പറഞ്ഞു. "ഇതെന്തൊരു ആരാധനയാണ്?" സുശീല ചോദിച്ചു.
അനന്തന്റെ നേർച്ച
അത് അനന്തന്റെ നേർച്ചയാണെന്ന് അവർ അവളോട് പറഞ്ഞു. അതിന്റെ പ്രാധാന്യവും ആചാരവും അവർ വിശദീകരിച്ചു. ചില വറുത്ത "ഘർഗ" (മാവ് കൊണ്ട് ഉണ്ടാക്കിയത്), "അനരസെ" (പ്രത്യേക ഭക്ഷണം) എന്നിവ തയ്യാറാക്കപ്പെടുന്നു. അതിൽ പകുതി ബ്രാഹ്മണർക്ക് നൽകണം. "ദർഭ" (വിശുദ്ധ പുല്ല്) കൊണ്ട് നിർമ്മിച്ച ഒരു മൂർഖൻ ഒരു മുള കൊട്ടയിൽ ഇടുന്നു. തുടർന്ന് പാമ്പിനെ ("ശേഷ്") സുഗന്ധമുള്ള പൂക്കൾ, എണ്ണ വിളക്ക്, ധൂപവർഗ്ഗങ്ങൾ എന്നിവ ഉപയോഗിച്ച് ആരാധിക്കുന്നു. പാമ്പിന് ഭക്ഷണം നൽകും. ഒരു പട്ട് ചരട് ദൈവസന്നിധിയിൽ വയ്ക്കുകയും കൈത്തണ്ടയിൽ കെട്ടുകയും ചെയ്യുന്നു. ഈ സ്ട്രിംഗിനെ "അനന്ത്" എന്ന് വിളിക്കുന്നു. ഇതിന് 14 കെട്ടുകളാണുള്ളത്, അതിന് "കുങ്കം" നിറമുണ്ട്. സ്ത്രീകൾ ഇടതുകൈയിലും പുരുഷൻമാർ വലതുവശത്തും "അനന്ത്" കെട്ടുന്നു. ദൈവികതയും സമ്പത്തും നേടുക എന്നതാണ് ഈ നേർച്ചയുടെ ലക്ഷ്യം. ഇത് 14 വർഷത്തേക്ക് സൂക്ഷിക്കുന്നു.
ഈ വിശദീകരണം കേട്ട് അനന്തൻ നേർച്ചയെടുക്കാൻ സുശീല തീരുമാനിച്ചു. അന്നുമുതൽ അവളും കൗണ്ഡിന്യയും അഭിവൃദ്ധി പ്രാപിക്കുകയും വളരെ സമ്പന്നരാകുകയും ചെയ്തു. ഒരു ദിവസം സുശീലയുടെ ഇടതുകൈയിലെ അനന്തൻ ചരട് കൗണ്ഡിന്യ ശ്രദ്ധിച്ചു. അനന്തന്റെ നേർച്ചയുടെ കഥ കേട്ടപ്പോൾ, അവർ സമ്പന്നരായത് അനന്തന്റെ ഏതെങ്കിലും ശക്തി കൊണ്ടല്ല, മറിച്ച് സ്വന്തം പ്രയത്നത്താൽ നേടിയ ജ്ഞാനം കൊണ്ടാണ് എന്ന് അദ്ദേഹം അഭിപ്രായപ്പെടുകയും അനിഷ്ടപ്പെടുകയും ചെയ്തു. ചൂടേറിയ തർക്കം തുടർന്നു. അവസാനം കൗണ്ഡിന്യ സുശീലയുടെ കയ്യിൽ നിന്നും അനന്തൻ ചരട് എടുത്ത് തീയിലേക്ക് എറിഞ്ഞു.
ഇതിനുശേഷം അവരുടെ ജീവിതത്തിൽ എല്ലാത്തരം ദുരന്തങ്ങളും സംഭവിക്കുകയും അവർ കടുത്ത ദാരിദ്ര്യത്തിലേക്ക് നയിക്കപ്പെടുകയും ചെയ്തു. "അനന്തിനെ" അപമാനിച്ചതിനുള്ള ശിക്ഷയാണിതെന്ന് കൗണ്ഡിന്യ മനസ്സിലാക്കി. ദൈവം തനിക്കു പ്രത്യക്ഷപ്പെടുന്നതുവരെ കഠിനമായ തപസ്സിനു വിധേയനാകാൻ അദ്ദേഹം തീരുമാനിച്ചു.
അനന്തനെ തേടി
കൗണ്ഡിന്യ കാട്ടിലേക്ക് പോയി. അവിടെ ഒരു മരം നിറയെ മാമ്പഴം അവൻ കണ്ടു. പക്ഷേ ആരും അത് തിന്നുന്നില്ല. മരത്തെ മുഴുവൻ പുഴുക്കൾ ആക്രമിച്ചു. അനന്തനെ കണ്ടോ എന്ന് മരത്തോട് ചോദിച്ചെങ്കിലും നിഷേധാത്മകമായ മറുപടിയാണ് ലഭിച്ചത്. അപ്പോൾ കൗണ്ഡിന്യ തന്റെ പശുക്കുട്ടിയുമായി ഒരു പശുവിനെ കണ്ടു. പിന്നെ ഒരു കാള അത് തിന്നാതെ പുൽത്തകിടിയിൽ നിൽക്കുന്നു. അപ്പോൾ രണ്ടു വലിയ തടാകങ്ങൾ പരസ്പരം ചേർന്ന് അവയുടെ വെള്ളം പരസ്പരം കലരുന്നത് അവൻ കണ്ടു. പിന്നെ ഒരു കഴുതയെയും ആനയെയും കണ്ടു. എല്ലാവരോടും കൌണ്ഡിന്യ അനന്തനെക്കുറിച്ച് ചോദിച്ചു. പക്ഷേ ആരും ഈ പേര് കേട്ടിട്ടില്ല. അവൻ നിരാശനായി. തൂങ്ങിമരിക്കാൻ ഒരു കയർ തയ്യാറാക്കി.
അപ്പോൾ പെട്ടെന്ന് ഒരു വൃദ്ധനായ ബ്രാഹ്മണൻ അവന്റെ മുമ്പിൽ പ്രത്യക്ഷപ്പെട്ടു. കൗണ്ഡിന്യയുടെ കഴുത്തിൽ നിന്ന് കയർ അഴിച്ച് ഒരു ഗുഹയിലേക്ക് കൊണ്ടുപോയി. ആദ്യം നല്ല ഇരുട്ടായിരുന്നു. എന്നാൽ പിന്നീട് ഒരു പ്രകാശം പ്രത്യക്ഷപ്പെട്ടു. അവർ ഒരു വലിയ കൊട്ടാരത്തിലെത്തി. സ്ത്രീകളും പുരുഷന്മാരും അടങ്ങുന്ന ഒരു വലിയ സംഘം ഒത്തുകൂടി. വൃദ്ധ ബ്രാഹ്മണൻ നേരെ സിംഹാസനത്തിന്റെ അടുത്തേക്ക് പോയി.
കൌണ്ഡിന്യക്ക് ബ്രാഹ്മണനെ കാണാൻ കഴിഞ്ഞില്ല. പകരം അനന്തനെ മാത്രമേ കാണാൻ കഴിയൂ. തന്നെ രക്ഷിക്കാൻ അനന്തൻ തന്നെയാണ് വന്നതെന്നും നിത്യനായ അനന്തനാണ് ദൈവം എന്നും കൗണ്ഡിന്യ മനസ്സിലാക്കി. സുശീലയുടെ കൈയിലെ ചരടിലെ നിത്യതയെ തിരിച്ചറിയാൻ കഴിയാതെ പോയതിലുള്ള പാപം അയാൾ ഏറ്റുപറഞ്ഞു. 14 വർഷത്തെ പ്രതിജ്ഞ ചെയ്താൽ എല്ലാ പാപങ്ങളിൽ നിന്നും മുക്തനാകുമെന്നും സമ്പത്തും സന്താനങ്ങളും സന്തോഷവും ലഭിക്കുമെന്നും അനന്തൻ കൗണ്ഡിന്യനോട് വാഗ്ദാനം ചെയ്തു. തിരച്ചിലിനിടെ കൗണ്ഡിന്യ കണ്ടതിന്റെ അർത്ഥം അനന്ത് വെളിപ്പെടുത്തി. മാമ്പഴം ബ്രാഹ്മണനായിരുന്നുവെന്നും മുൻ ജന്മത്തിൽ ധാരാളം അറിവുകൾ നേടിയിട്ടുണ്ടെന്നും എന്നാൽ അത് ആരോടും പറഞ്ഞിട്ടില്ലെന്നും അനന്ത് വിശദീകരിച്ചു.
തുടക്കത്തിൽ സസ്യങ്ങളുടെ എല്ലാ വിത്തുകളും ഭക്ഷിച്ചിരുന്ന ഭൂമിയായിരുന്നു പശു. കാള മതം തന്നെയായിരുന്നു. ഇപ്പോൾ അവൻ നിൽക്കുന്നത് പച്ച പുൽത്തകിടിയിൽ ആയിരുന്നു. രണ്ട് തടാകങ്ങളും പരസ്പരം വളരെയധികം സ്നേഹിക്കുന്ന സഹോദരിമാരായിരുന്നു. എന്നാൽ അവരുടെ എല്ലാ ദാനധർമ്മങ്ങളും പരസ്പരം മാത്രം ചെലവഴിച്ചു. കഴുതയ്ക്ക് ക്രൂരതയും ദേഷ്യവുമായിരുന്നു. ഒടുവിൽ ആന കൌണ്ഡിന്യന്റെ അഭിമാനമായിരുന്നു.
അവലംബം
വർഗ്ഗം:ഹൈന്ദവ ഉത്സവങ്ങൾ വർഗ്ഗം:ഇന്ത്യയിലെ മതപരമായ ആഘോഷങ്ങൾ
എമിരിറ്റസ്
വിരമിച്ച പിതാക്കന്മാരെ എമിരിറ്റിസ് എന്ന് ചേർത്തു വിളിക്കുന്നു. അവസാനം വഹിച്ച പദവി നിലനിൽക്കും ആ പദവി എമിരിറ്റിസ് ചേർത്ത് വിളിക്കും. അധികാരങ്ങൾ ഉണ്ടാവില്ല.
വർഗ്ഗം:റോമൻ കത്തോലിക്കാ സഭ
സ്റ്റെഫാനോ
യുറാനസിന്റെ ഉപഗ്രഹമാണ് സ്റ്റെഫാനോ. 1999 ൽ ഗ്ലാഡ്മാൻ കണ്ടുപിടിച്ചു. ശരാശരി ദൂരത്തിന്റെ ക്രമത്തിൽ കാലിബാനു ശേഷം വരുന്ന ഉപഗ്രഹമാണ് സ്റ്റെഫാനോ. യുറാനസിനു ചുറ്റും 79,48,000 കി.മീ. ദൂരെയായി പ്രദക്ഷിണം വയ്ക്കുന്ന ഇതിന് 30 കി.മീ. വ്യാസമുണ്ട്.
വർഗ്ഗം:യുറാനസിന്റെ ഉപഗ്രഹങ്ങൾ
സായൂജ്യം
1979 ൽ പുറത്തിറങ്ങിയ ജി. പ്രേംകുമാർ സംവിധാനം ചെയ്ത ഒരു മലയാള ചലച്ചിത്രമാണ് സായൂജ്യം. ഈ ചിത്രത്തിലെ പ്രധാന വേഷങ്ങളിൽ ജയൻ, ജയഭാരതി, എം.ജി. സോമൻ, തിക്കുറിശ്ശി സുകുമാരൻ നായർ എന്നീ താരങ്ങളായിരുന്നു പ്രത്യക്ഷപ്പെട്ടത്. ചിത്രത്തിന്റെ സംഗീതം കെ.ജെ. ജോയി നിർവ്വഹിച്ചു.
കഥാസാരം
ശക്തനായ ഒരാളുടേ ദുഷ്ടത എങ്ങനെ മറ്റുള്ളവരെ ബാധിക്കുന്നു എന്നതാണ് ഈ ചിത്രത്തിൻറെ പ്രമേയം. മേനോൻ മുതലാളി ദുരഭിമാനിയും ദുഷ്ടനുമാണ്. അയാൾ ആരുടെയും ദുഃഖം കാണാറില്ല. അയാളുടെ പുത്രി രമ ജോലിക്കാരിയുടെ മകനായ ബാലനെ പ്രേമിക്കുകയും അവൾ ഗർഭിണിയാവുകയും ചെയ്തു. ഇതറിഞ്ഞ മുതലാളി ബാലനെ കൊല്ലാൻ എർപ്പാടാക്കി. അവൾ പ്രസവിച്ചകുഞ്ഞിനേയും തന്റെ ഭൃത്യനായ രാഘവനെ കൊല്ലാനേല്പിച്ചു. തലക്കടിയേറ്റ അയാളെ കാണാതാകുന്നതിനാൽ, അച്ഛന്റെ നിർബന്ധത്തിനു വഴങ്ങി രമ രാജനെ വിവാഹം ചെയ്യുന്നു. സുഖകരമായ അവരുടെ ദാമ്പത്യത്തിലേക്ക് അന്ധനായ ബാലൻ രാജന്റെ സുഹൃത്ത് എന്നനിലയിൽ കടന്നുവരുന്നു. കാഴ്ച തിരിച്ച് കിട്ടുന്നു. തന്റെ പുത്രൻ അനാധാലയത്തിലുണ്ടെന്നറിഞ്ഞ് രമ രാജനറിയാതെ അവനെ കാണാനെത്തുന്നു. രാജൻ അറിഞ്ഞ് എതിർക്കുന്നു. കുഞ്ഞിന് അസുഖം ബാധിക്കുന്നു. അവനെ അവർ എറ്റെടുക്കുന്നു.
ഗാനങ്ങൾ
യൂസഫലി കേച്ചേരിഎഴുതിയ വരികൾക്ക് കെ ജെ ജോയി ഈണം നൽകിയ പാട്ടുകൾ
ചിത്രം കാണുക
സായൂജ്യം 1979
വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സോമൻ-ജയഭാരതി ജോഡി വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ വർഗ്ഗം:ജി പ്രേംകുമാർ സംവിധാനം ചെയ്ത ചലച്ചിത്രങ്ങൾ വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ വർഗ്ഗം:യൂസഫലി കച്ചേരിയുടെ ഗാനങ്ങൾ വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:യൂസഫലി -ജോയ് ഗാനങ്ങൾ വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
ഫ്ലിന്റേഴ്സ് ദ്വീപ്
ഫ്ലിന്റേഴ്സ് ദ്വീപ് ഓസ്ട്രേലിയായിലെ ഏറ്റവും വലിയ ദ്വീപായ ടാസ്മാനിയായുടെ ഉത്തരപൂർവ്വ ഭാഗത്ത് കിടക്കുന്ന ബാസ്സ് കടലിടുക്കിൽ കിടക്കുന്ന 1367 ചതുരശ്ര കി. മീ. (528 ചതുരശ്ര മൈൽ)വിസ്തൃതിയുള്ള ഒരു ദ്വീപാണിത്. ഇത്, ഫിന്നോക്സ് ദ്വീപുസമൂഹത്തിലെ ഏറ്റവും വലിയ ദ്വീപാണ്. ഫ്ലിന്റേഴ്സ് ദ്വീപ്, കേപ്പ് പോർട്ട്‌ലാന്റിൽനിന്നും 54 കിലോമീറ്റർ (34 മൈൽ) അകലെക്കിടക്കുന്നു. ഇത്, 40 ഡിഗ്രി തെക്ക് റോറിങ്ങ് ഫോർട്ടീസ് എന്ന പേരിൽ അറിയപ്പെടുന്ന പ്രദേശത്തു സ്ഥിതിചെയ്യുന്നു.
വിവാഹ പഞ്ചമി
രാമന്റെയും സീതയുടെയും കല്യാണം ആഘോഷിക്കുന്ന ഹിന്ദു ഉത്സവമാണ് വിവാഹ പഞ്ചമി. മൈഥിലി കലണ്ടർ അനുസരിച്ച് അഗ്രഹയാന മാസത്തിൽ (നവംബർ - ഡിസംബർ) ശുക്ല പക്ഷത്തിന്റെ അഞ്ചാം ദിവസത്തിലും ഹിന്ദു കലണ്ടറിലെ മാർഗശീർഷ മാസത്തിലും ഇത് ആചരിക്കുന്നു. ഇന്ത്യയിലെയും നേപ്പാളിലെയും മിഥില മേഖലയിലെ ശ്രീരാമനുമായി ബന്ധപ്പെട്ട ക്ഷേത്രങ്ങളിലും പുണ്യസ്ഥലങ്ങളിലും സീതയുടെയും രാമന്റെയും വിവാഹ ഉത്സവമായി ഈ ദിവസം ആചരിക്കുന്നു.
അവലംബം
വർഗ്ഗം:ഹൈന്ദവ ഉത്സവങ്ങൾ വർഗ്ഗം:ഇന്ത്യയിലെ മതപരമായ ആഘോഷങ്ങൾ
മധുരകവിയാഴ്‌വാർ
വൈഷ്ണവഭക്തന്മാരായ 12 ആഴ്‌വാർമാരിൽ ഒരാളായ മധുരകവിയാഴ്‌വാർ നമ്മാഴ്‌വാരുടെ സമകാലീനനായിരുന്നു. പ്രായം കൊണ്ട് മീതെ ആയിരുന്നെങ്കിലും ഇദ്ദേഹം നമ്മാഴ്‌വാരുടെ ശിഷ്യനായിരുന്നുവത്രെ
അവലംബം
വർഗ്ഗം:കവികൾ വർഗ്ഗം:ആഴ്‌വാർ
ഡോർനെ സിമ്മൻസ്
ഡോർനെ സിമ്മൻസ് (ജനനം: 29 മേയ് 29, 1932) ഒരു ഇംഗ്ലീഷ് സുമോ കമന്റേറ്ററാണ്. 1973- ൽ ജപ്പാനിലേക്ക് മാറിയ ശേഷം അവൾ സുമോയിൽ വിദഗ്ദ്ധയായി മാറി. അവിടെ ഇംഗ്ലീഷ് ഭാഷയിൽ സുമോ പ്രക്ഷേപണങ്ങളെക്കുറിച്ച് വ്യാഖ്യാനിക്കുന്നതിന് 1992-ൽ എൻഎച്ച്കെ- യിൽ ചേർന്ന് പ്രവർത്തിച്ചു. 2017 ൽ ഓർഡർ ഓഫ് ദി റൈസിങ്ങ് സൺ അവാർഡ് നൽകി ആദരിച്ചു.
ജീവിതരേഖ
സിമ്മൻസ് ഇംഗ്ലണ്ടിലെ നോട്ടിൻഘം എന്ന സ്ഥലത്ത് ജനിച്ചു. അവൾ മുണ്ടെല്ല ഗ്രാമർ സ്കൂളിൽ ഗായകസംഘത്തിൽ പാടി. 1950 മുതൽ 1954 വരെ, കേംബ്രിഡ്ജിലെ ഗിർറ്റൻ കോളേജിലും, കേംബ്രിഡ്ജിലെ ഹ്യൂസ് ഹാളിലും ദൈവശാസ്ത്രവും, ക്ലാസ്സിക്കുകളും അവൾ പഠിച്ചു. ബിരുദ പഠനത്തിനു ശേഷം അവൾ ലാറ്റിൻ ഗ്രീക്ക് അധ്യാപികയായി. 1960- കളിൽ അവൾ സിംഗപ്പൂരിലെ ഒരു ബ്രിട്ടീഷ് ആർമി സ്കൂളിൽ പഠിപ്പിക്കുന്നതിന് സമയം ചെലവഴിച്ചു. അവിടെ വച്ച് അവൾ വിവാഹിതയായി. ജപ്പാൻ ഗ്രാമങ്ങളിലേയ്ക്ക് മൂന്ന് മാസം സന്ദർശനം നടത്തിയിരുന്നു. ആ സമയങ്ങളിൽ അവൾ ഒരു ഫാമിൽ താമസിക്കുകയും അവിടെവച്ച് ടെലിവിഷനിൽ 1968 മാർച്ചിലെ സുമോ ടൂർണമെന്റ് കാണുവാൻ ഇടയായി. ഇംഗ്ലണ്ടിൽ മടങ്ങിയെത്തിയതിനു ശേഷം അവൾ ക്ലാസിക്കുകൾ പഠിപ്പിക്കുകയും മാസ്റ്റർമൈൻഡ് ടിവി പരമ്പരയിലെ ആദ്യ ഗെയിം പരമ്പരയിൽ ഒരു മത്സരാർത്ഥിയാകുകയും ചെയ്തു. ജപ്പാനിലെ പഴയ സന്ദർശനത്തിനു ശേഷം അഞ്ചു വർഷം കഴിഞ്ഞ് തിരിച്ചെത്തുന്നതിനുമുൻപ് അവിടെ1973 സെപ്തംബറിൽ അധ്യാപക ജോലിയും ഉറപ്പുവരുത്തി. ടോക്കിയോയിലെ ജിൻബോചോയിലെ ഇന്റർനാഷണൽ ലാംഗ്വേജസ് സെന്ററിൽ ജോലി ചെയ്തു. തുടർന്ന് വിദേശ പ്രസ്സ് സെന്ററിൽ ചേർന്നു. വിദേശ മന്ത്രാലയ പ്രസ്സ് റിലീസുകളുടെ എഡിറ്റിംഗ് പരിഭാഷകൾ നടത്തി. ഹൗസ് ഓഫ് റെപ്രസന്റേറ്റീവ്സ്, ഹൗസ് ഓഫ് കൗൺസിലർ എന്നിവടങ്ങളിൽ നാഷണൽ ഡയറ്റ്, നാഷണൽ ഡയറ്റ് ലൈബ്രറി എന്നിവയുടെ ഇംഗ്ലീഷ് ഭാഷാ വസ്തുക്കളും അവൾ പരിശോധിച്ചിട്ടുണ്ട്.
വിമലഗിരി പള്ളി, കോട്ടയം
കേരളത്തിലെ ഏറ്റവും ഉയരമുള്ള ക്രിസ്ത്യൻ പള്ളിയാണ് കോട്ടയം നഗരത്തിലെ റെയിൽവേ സ്റ്റേഷനടുത്ത് സ്ഥിതി ചെയ്യുന്ന വിമലഗിരി പള്ളി ഗ്രോത്തിക് ഘടനയിലാണ് വിമലഗിരിപ്പള്ളി രൂപകല്പന ചെയ്യപ്പെട്ടിരിക്കുന്നത്. 1956-ൽ തറക്കല്ലിട്ട പള്ളിയുടെ നിർമ്മാണം 1964-ലാണ് പൂർത്തിയാകുന്നത്. 172 അടിയാണ് ഇതിന്റെ ഉയരം.
പുറത്തേക്കുള്ള കണ്ണികൾ
വിമലഗിരി പള്ളി - പനോരമ - വെർച്വൽ ടൂർ
വർഗ്ഗം:കോട്ടയം ജില്ലയിലെ ക്രിസ്ത്യൻ പള്ളികൾ
ധൂമകേതുവിന്റെ വാൽ
വാലിന്റെ രൂപീകരണം
ബാഹ്യസൗരയൂഥഭാഗത്ത്, ധൂമകേതുക്കൾ തണുത്തുറഞ്ഞതും വളരെ വലിപ്പം കുരഞ്ഞവയും ആയതിനാൽ ഭൂമിയിൽനിന്നും അവയെ കണ്ടെത്താൻ അസാധ്യമായിരിക്കും. ഹബിൾ ടെലെസ്കോപ്പിന്റെ നിരീക്ഷണത്തിൽനിന്ന് നിർജ്ജീവമായ ധൂമകേതുവിന്റെ ന്യൂക്ലിയസുകളെ കണ്ടെത്തുവാൻ കഴിഞ്ഞിട്ടുണ്ടത്രെ. but these detections have been questioned, പക്ഷെ, സ്വതന്ത്രമായി ഇത് സ്ഥിരീകരിക്കുവാൻ സാധിച്ചിട്ടില്ല. ആന്തര സൗരയൂഥത്തെ ഒരു ധൂമകേതു സമീപിക്കുമ്പോൾ സൂര്യകിരണങ്ങൾ ധൂമകേതുവിന്റെ ഉള്ളിലുള്ള, എളുപ്പം ആവിയാക്കപ്പെടാൻ ഇടയുള്ള വസ്തുക്കൾ ആവിയാക്കപ്പെടുകയും അതിന്റെ ന്യൂക്ലിയസിൽ നിന്നും പുറത്തുവരുകയും, അതിനകത്തുള്ള പൊടിപടലങ്ങൾ ഇതിനോടുകൂടി ബഹിർഗമിക്കുകയും ചെയ്യുന്നു. ഇങ്ങനെ പുറത്തുവരുന്ന പൊടിപടലവും വാതകങ്ങളും ചേർന്ന ധൂമകേതുവിനു ചുറ്റും ഉടലെടുക്കുന്ന അന്തരീക്ഷമാണ് കോമ എന്നറിയപ്പെടുന്നത്. സൂര്യന്റെ പ്രസരണ മർദ്ദവും സൗരവാതവും കോമയിൽ ചെലുത്തുന്ന ബലത്തിന്റെ ഫലമായി സൂര്യനു നേരെ വാൽ ഉണ്ടാകുന്നു.
പൊടിപടലങ്ങളും വാതകങ്ങളും പ്രത്യേകം പ്രത്യേകം വാലുകൾക്കു കാരണമാകുന്നു. ഇവ ചെറിയ വ്യത്യാസത്തോടുകൂടിയ ദിശയിലേയ്ക്കു നീണ്ടുകിടക്കുന്നു. ധൂമകേതുവിന്റെ സഞ്ചാരപഥത്തിൽ ഒഴിഞ്ഞുകിടക്കുന്ന പൊടിയുടെ വാൽ പലപ്പോഴും വളഞ്ഞ് വാലുപോലിരിക്കും. ഇതാണ് ആന്റി ടെയിൽ.
External links
വർഗ്ഗം:വാൽനക്ഷത്രങ്ങൾ
രേഖ റോദ്വിത്ത്യ
ചിത്രകാരിയും പ്രമുഖ കലാനിരൂപകയുമാണ് രേഖ റോദ്വിത്ത്യ (ജ: 1958- ബംഗളൂരു).ബറോഡയിലെ ചിത്രകലാപഠനസ്ഥാപനമായ ഫാക്കൽറ്റി ഓഫ് ഫൈൻ ആർട്ട്സിൽ നിന്നു ബിരുദം നേടിയ രേഖ ലണ്ടനിൽ സ്കോളർഷിപ്പോടുകൂടി പഠനം തുടർന്നു. ഭാരതത്തിലും വിദേശത്തുമായി ചിത്രകലാപ്രദർശനം നടത്തിവരുന്ന രേഖ തന്റെ കലാരൂപങ്ങളിൽ സ്ത്രീത്വത്തിന്റെ ആവിഷ്ക്കാരങ്ങൾക്ക് മുഖ്യപ്രാധാന്യം നൽകിയിട്ടുണ്ട്.
പ്രോസ്പെറോ
യുറാനസിന്റെ ഉപഗ്രഹമാണ് പ്രോസ്പെറോ. യുറാനസിൽ നിന്ന് 1,65,68,000 കി.മീ. അകലെയായി പ്രദക്ഷിണം വയ്ക്കുന്നു. ഇതിന് ഉദ്ദേശം 40 കി.മീ. വ്യാസമുണ്ട്. 1999 ൽ ഹോൾമാൻ ആണ് പ്രോസ്പെറോ കണ്ടുപിടിച്ചത്.
രേഖ റോദ്വിത്ത്യ
അവലംബം
വർഗ്ഗം:ഭാരതീയ ചിത്രകാരികൾ‎ വർഗ്ഗം:1958-ൽ ജനിച്ചവർ
പ്രോസ്പെറോ
വർഗ്ഗം:യുറാനസിന്റെ ഉപഗ്രഹങ്ങൾ
ഇന്ത്യാന ജോൺസ് ആൻഡ് ദി ഡയൽ ഓഫ് ഡെസ്റ്റിനി
ജെയിംസ് മാൻഗോൾഡിൻറെ സംവിധാനത്തിൽ മംഗോൾഡ്, ജെസ് ബട്ടർവർത്ത്, ജോൺ-ഹെൻറി ബട്ടർവർത്ത്, ഡേവിഡ് കൊയെപ്പ് എന്നിവർ ചേർന്ന് രചിച്ച് 2023-ൽ പുറത്തിറങ്ങിയ ഒരു അമേരിക്കൻ സാഹസിക ചലച്ചിത്രമാണ് ഇന്ത്യാന ജോൺസ് ആൻഡ് ദി ഡയൽ ഓഫ് ഡെസ്റ്റിനി. വാൾട്ട് ഡിസ്നി പിക്‌ചേഴ്‌സും ലൂക്കാസ്ഫിലിം ലിമിറ്റഡും നിർമ്മിച്ച് വാൾട്ട് ഡിസ്‌നി സ്റ്റുഡിയോ മോഷൻ പിക്‌ചേഴ്‌സ് വിതരണം ചെയ്ത ഈ ചിത്രം ഇന്ത്യാന ജോൺസ് ആൻറ് ദ കിംഗ്ഡം ഓഫ് ദി ക്രിസ്റ്റൽ സ്‌കൾ (2008) എന്ന സിനിമയുടെ തുടർച്ചയും കൂടാതെ ഇന്ത്യാന ജോൺസ് ചലച്ചിത്ര പരമ്പരയിലെ അഞ്ചാമത്തെയും അവസാനത്തെയും ചിത്രവുമാണ്. പുരാവസ്തു ഗവേഷകനായ ഇന്ത്യാന ജോൺസായി തൻറെ അഞ്ചാമത്തെയും അവസാനത്തെയും വേഷത്തിൽ ഹാരിസൺ ഫോർഡ് അഭിനയിക്കുന്ന ഈ ചിത്രത്തിൽ ജോൺ റൈസ്-ഡേവീസ്, കാരെൻ അല്ലൻ എന്നിവർ യഥാക്രമം സല്ല, മരിയോൺ റാവൻവുഡ് എന്നീ കഥാപാത്രങ്ങളെ അവതരിപ്പിക്കുന്നു. ചിത്രത്തിലെ പുതിയ അഭിനേതാക്കളിൽ ഫോബ് വാലർ-ബ്രിഡ്ജ്, അന്റോണിയോ ബാൻഡേരാസ്, ടോബി ജോൺസ്, ബോയ്ഡ് ഹോൾബ്രൂക്ക്, എതാൻ ഇസിഡോർ, മാഡ്‌സ് മിക്കൽസെൻ എന്നിവരും ഉൾപ്പെടുന്നു.
എസ്.എസ്.എം. പോളിടെൿനിക്, തിരൂർ
അവലംബം
വർഗ്ഗം:കേരളത്തിലെ പോളിടെൿനിക്കുകൾ
കട്ടപ്പനയിലെ ഋത്വിക് റോഷൻ
കട്ടപ്പനയിലെ ഋത്വിക് റോഷൻ നാദിർഷ സംവിധാനം ചെയ്ത ഒരു 2016 ഇന്ത്യൻ മലയാള ഭാഷയിലുള്ള റൊമാന്റിക്-കോമഡി നാടക ചിത്രമാണ്. വിഷ്ണു ഉണ്ണികൃഷ്ണൻ, പ്രയാഗാ മാർട്ടിൻ, ലിജോമോൾ ജോസ് എന്നിവർ അഭിനയിക്കുന്നു. 2016 നവംബർ 18 ന് ഈ ചിത്രം ലോകമെമ്പാടും റിലീസ് ചെയ്തു. കൂടാതെ ബോക്സ് ഓഫീസിൽ ബ്ലോക്ക്ബസ്റ്റർ ഹിറ്റായിരുന്നു.
കഥാസംഗ്രഹം
ഈ ചിത്രത്തിൽ പറയുന്നത് കൃഷ്ണൻ നായരുടെ കഥയാണ് - കിച്ചു (വിഷ്ണു ഉണ്ണികൃഷ്ണൻ), ഒരു ബാലതാരമായി അവസരം ലഭിക്കുകയും വ്യവസായത്തിലെ ഒരു സൂപ്പർ സ്റ്റാർ ആകാനുള്ള ആഗ്രഹം ഉണ്ടാക്കുകയും ചെയ്തു, പ്രായപൂർത്തിയായപ്പോൾ അവൻ ചെറുതും സമാനവുമായ വേഷങ്ങളുള്ള ഒരു ടൈപ്പ്കാസ്റ്റായി അവൻ തന്റെ കുട്ടിക്കാലത്ത് പ്രകടനം നടത്തി. കട്ടപ്പന യിലെ പുതുമുഖമാണ് ആൻ മരിയ (പ്രയാഗാ മാർട്ടിൻ), ഒരു പ്രാദേശിക സ്റ്റുഡിയോയിൽ പ്രിയദർശന്റെ അരികിൽ നിൽക്കുന്ന ഒരു ഫോട്ടോ കണ്ട് സിനിമാ വ്യവസായവുമായി ബന്ധമുണ്ടെന്ന് വിശ്വസിച്ചുകൊണ്ട് കിച്ചുവുമായി പെട്ടെന്ന് സൗഹൃദത്തിലായി. കിച്ചു അവളുടെ അതിരുകളില്ലാത്ത അടുപ്പം പ്രണയമാണെന്ന് തെറ്റിദ്ധരിച്ചു, അവളുടെ കോളേജ് സീനിയർ അമിത്തിനൊപ്പം അവളെ കാണുകയും അവളോട് ഏറ്റുമുട്ടുകയും ചെയ്തപ്പോൾ, അവൻ തകർന്നതായി തോന്നുന്നു. തന്റെ പുതിയ സംരംഭത്തിന്റെ കേന്ദ്ര കഥാപാത്രത്തെ അവതരിപ്പിക്കാൻ അനുയോജ്യനാണെന്ന് വിശ്വസിച്ചുകൊണ്ട് സംവിധായകൻ ജെയിംസ് ആന്റണി (കലാഭവൻ ഷാജോൺ) അദ്ദേഹത്തോടൊപ്പം ഒരു അവസരം എടുക്കുന്ന അതേ ദിവസം തന്നെ അദ്ദേഹത്തിന് ഒരു സിനിമ ഷൂട്ട് ഉണ്ട്. എന്നാൽ നിർമ്മാതാവ്, ഒരു പുതുമുഖം ആയതിനാൽ എല്ലാം അപകടപ്പെടുത്താൻ തയ്യാറല്ല, അതിനാൽ കിച്ചുവിന് ആ ഭാഗം നഷ്ടപ്പെടുത്തേണ്ടി വന്നു. വീട്ടിൽ തിരിച്ചെത്തിയപ്പോൾ, മറ്റൊരു ചലച്ചിത്ര ലൊക്കേഷനിലേക്ക് അയച്ച രണ്ട് പെൺകുട്ടികളോട് മോശമായി പെരുമാറിയ മറ്റൊരു പ്രശ്നം അദ്ദേഹം അഭിമുഖീകരിക്കുന്നു, ഒരാൾ അയാളുടെ അയൽവാസിയുടെ മകൾ കനി. കിച്ചു തന്റെ വ്യക്തിപരമായ നേട്ടത്തിനായി അവരെ അയച്ചതായി അയൽക്കാരൻ അനുമാനിക്കുന്നു. വഴിതെറ്റാൻ അച്ഛൻ അവനെ അടിക്കുകയും നിന്ദിക്കുകയും ചെയ്യുന്നു. നിരാശനായ കിച്ചു ആത്മഹത്യ ചെയ്യാൻ തീരുമാനിക്കുന്നു. ഒരു കാർ അവനു നേരെ ഓടുന്നു, പാറക്കെട്ടിന്റെ അരികിൽ, ആത്മഹത്യാമുനമ്പിനടുത്തേക്ക് തെന്നി വീഴുന്നു. ആ വ്യക്തി അവരുടെ പട്ടണത്തിൽ നിന്നുള്ള ഒരു സ്റ്റാർട്ടപ്പിന്റെ ഉടമയാണെന്ന് തോന്നുന്നു. കിച്ചു അവനെ രക്ഷിച്ചു, ആത്മഹത്യ പ്രശ്നങ്ങളുടെ ഉത്തരമല്ല. ആത്മഹത്യ ചെയ്യുന്ന സ്ഥലത്തേക്ക് വരുന്ന മറ്റൊരാൾ കിച്ചുവിന്റെ കഥ വിവരിക്കുന്ന ആത്മഹത്യ കുറിപ്പ് വായിക്കുകയും മനസ്സ് മാറുകയും കിച്ചുവിനെ കണ്ടുമുട്ടുകയും ചെയ്യുന്നു. ഇപ്പോൾ കിച്ചു അവനോടുള്ള കാനിയുടെ സ്നേഹം അംഗീകരിച്ചു, അവൻ ആനുമായി ചങ്ങാത്തം പുലർത്തുകയും അവന്റെ അപകർഷതാ സമുച്ചയങ്ങളെ മറികടക്കുകയും ചെയ്തു. ക്രെഡിറ്റുകളിലേക്ക്, ഒരു സിനിമയിലെ ഒരു ചെറിയ കള്ളന്റെ വേഷം ചെയ്യാൻ കിച്ചുവിനെ വീണ്ടും വിളിച്ചു. എന്നിരുന്നാലും, ലൊക്കേഷനിൽ, ആ കഥാപാത്രം ചെയ്യുന്നത് മറ്റൊരാൾ ആണെന്നും കിച്ചു യഥാർത്ഥത്തിൽ സിനിമയിലെ നായകനാണെന്നും തെളിഞ്ഞു.
കേരള ലൈംഗിക സ്വാഭിമാന ഘോഷയാത്ര
ലൈംഗിക ന്യൂനപക്ഷ സമുദായാംഗങ്ങളുടെയും അവരുടെ അവകാശങ്ങൾക്ക് വേണ്ടി പ്രവർത്തിക്കുന്ന സംഘടനകളുടെയും കേരളത്തിലെ മറ്റു സാമൂഹിക-സാംസ്കാരിക-രാഷ്ട്രീയ-പരിസ്ഥിതി രംഗങ്ങളിൽ സജീവസാനിദ്ധ്യമായ ഇതരസംഘടനകളുടെയും സഹകരണത്തോട് കൂടി 2010 മുതൽ കേരളത്തിൽ  ക്വിയർ പ്രൈഡ് മാർച്ചും അനുബന്ധ പരിപാടികളും സംഘടിപ്പിച്ചു പോരുന്നു. സ്വവർഗ്ഗ ലൈംഗികത കുറ്റ കരമല്ലെന്നു പ്രഖ്യാപിച്ചുകൊണ്ട് 2009 ജൂലൈ മാസം ഇന്ത്യൻ ശിക്ഷാനിയമം 377ആം വകുപ്പിനു ഡൽഹി ഹൈക്കോടതി നടത്തിയ പുനർവായനയുടെ ഓർമ്മപുതുക്കാനും, ലൈംഗിക ന്യൂനപക്ഷ സമുദായാംഗങ്ങൾക്കും അവരെ പിന്തുണയ്ക്കുന്ന പൊതുസമൂഹത്തിനും ഒന്നിച്ചുവരാനും വേണ്ടി 2010 ജൂലൈ 2ആം തിയതി കേരളത്തിലെ ആദ്യത്തെ ലൈംഗികസ്വാഭിമാന ഘോഷയാത്ര നടക്കുകയും തുടർന്നുള്ള വർഷങ്ങളിൽ എല്ലാ ജൂലൈ മാസവും ഈ  ഒത്തുചേരൽ നടന്നുകൊണ്ടുമിരുന്നു. എന്നാൽ ഡൽഹി ഹൈക്കോടതിയുടെ ആ വിധി അസാധുവാക്കികൊണ്ട് ഇന്ത്യയുടെ പരമോന്നത നീതിപീഠം അവസാനം(2013 ഡിസംബർ 11-ന്) വിധി കല്പ്പിച്ചു. സുപ്രീംകോടതി വിധിയ്ക്കു ശേഷം, ലൈംഗികന്യൂനപക്ഷങ്ങളിൽ പെടുന്നവരുടെ പ്രശ്നങ്ങളും മറ്റും മാധ്യമങ്ങളിൽ സജീവചർച്ചയായ സാഹചര്യത്തിൽ അഞ്ചാമത് കേരള ലൈംഗിക സ്വാഭിമാന ഘോഷയാത്ര 2014 ജൂലൈ 26-ന് കൊച്ചി നഗരത്തിൽ വെച്ച് നടത്തപെട്ടുകയും അതിൽ അഞ്ഞൂറിലധികം ആളുകൾ പങ്കെടുക്കുകയും ചെയ്തു. പരിപാടിയോട് അനുബന്ധിച്ച് നടന്നു സാംസ്കാരിക സമ്മേളനത്തിൽ കേരളത്തിലെ മനുഷ്യാവകാശ പ്രവർത്തകർ ഉൾപ്പെടെ ഉള്ളവർ സംബന്ധിച്ചു. ഘോഷയാത്രയിലും സമ്മേളനത്തിലും ന്യൂനപക്ഷലൈംഗികാവകാശ പ്രവർത്തക ശ്രീ കൽക്കി സുബ്രഹ്മണ്യം(സഹോദരി ഫൌണ്ടേഷൻ), അഭിഭാഷകൻ ശ്രീ അരവിന്ദ് നരൈൻ (ഓൾറ്റെർനെറ്റ് ലോ ഫോറം, ബംഗ്ലൂർ) എന്നിവർ മുഖ്യാതിഥികൾ ആയിരുന്നു.
ഈ കൂട്ടായ്മ വ്യത്യസ്തങ്ങളായ ലൈംഗികതകളെയും ജീവിതങ്ങളെയും സമൂഹം ഉത്തരവാദിത്ത്വത്തോട് കൂടി സമീപിയ്ക്കുന്നതിനുമുള്ള അനുബന്ധ പ്രവർത്തനങ്ങളും വിവിധ സംഘടനകളുമായി സഹകരിച്ചു നടത്തി വരുന്നു.
ഗ്രിഗറി അലക്സാണ്ട്രോവ്
രണ്ടു തവണ സ്റ്റാലിൻ പുരസ്ക്കാരത്തിനു അർഹനായ സോവിയറ്റ് ചലച്ചിത്രകാരനാണ് ഗ്രിഗറി അലക്സാണ്ട്രോവ്. റഷ്യയിലെ എകാറ്ററിൻബർഗ്ഗിലാണ് അദ്ദേഹം ജനിച്ചത്. ജന്മദേശത്തെ ഒരു ഓപ്പറ തിയേറ്ററിൽ പലവിധ ജോലികൾ ചെയ്തുകൊണ്ടാണ് അദ്ദേഹം തന്റെ കലാജീവിതം ആരംഭിയ്ക്കുന്നത്. സംവിധാന സഹായി ആയും നാടക നിർമ്മാതാവായും അക്കാലത്തു ഗ്രിഗറി പ്രവർത്തിച്ചിരുന്നു.
കലാജീവിതം
ഐസൻസ്റ്റീൻ തന്റെ ആദ്യത്തെ സിനിമയായ സ്ട്രൈക്ക് (1924)സംവിധാനം ചെയ്യുമ്പോൾ അതിന്റെ സഹതിരക്കഥാകൃത്തായും,സംവിധാനസഹായി ആയും ആയിരുന്നു അലക്സാണ്ട്രോവ്. ബാറ്റിൽഷിപ്പ് പോട്ടംകിൻ, എന്ന ചിത്രത്തിൽ അഭിനയിയ്ക്കുകയും ഒക്ടോബർ ,ജനറൽ ലൈൻ എന്നീ ചിത്രങ്ങളിൽ ഐസൻസ്റ്റീനോടൊപ്പം പ്രവർത്തിയ്ക്കുകയും ചെയ്തു. അപൂർണ്ണതയിൽ അവസാനിച്ച ക്യൂ വിവ മെക്സിക്കോ എന്ന ചിത്രം 1979 ൽ പൂർണ്ണമാക്കിയത് അലക്സാണ്ട്രോവ് ആയിരുന്നു.
സെറ്റെബോസ്
യുറാനസിന്റെ ഉപഗ്രഹമാണ് സെറ്റെബോസ്. 1999 ൽ കാവലാർസ് ആണ് സെറ്റെബോസ് കണ്ടുപിടിച്ചത്. ഇതിന്റെ വ്യാസം 40 കി.മീ. ആണ്. ഇത് യുറാനസിൽ നിന്നും 1,76,81,000 കി.മീ. അകലെയായി പ്രദക്ഷിണം വയ്ക്കുന്നു. ഇതാണ് യുറാനസിന്റെ അറിയപ്പെടുന്നതിൽ ഏറ്റവും അകലെയുള്ള ഉപഗ്രഹം.
വർഗ്ഗം:യുറാനസിന്റെ ഉപഗ്രഹങ്ങൾ
ടാക്സിഡെർമി
ചരിത്രം
മുൻകാലങ്ങളിൽ പഞ്ഞിയോ, പഴന്തുണിയോ വൈക്കോലോ കൊണ്ട് നിശ്ചിത ആകൃതിയിലുള്ള ജീവിമാതൃകകൾ ഉണ്ടാക്കിയശേഷം തോൽ പൊതിഞ്ഞ് ഉൾനിറച്ച ജീവി (stuffed) യെപ്പോലെയാക്കിത്തീർക്കുകയായിരുന്നു പതിവ്. ഇപ്പോൾ ഈ രീതിക്കു മാറ്റമുണ്ടായിട്ടുണ്ട്. ജീവികളുടെ തോൽ പൊളിച്ചെടുക്കുന്നതിനുമുമ്പുതന്നെ അവയുടെ ഫോട്ടോയോ രേഖാചിത്രങ്ങളോ എടുത്തുവയ്ക്കുന്നു. ജീവിയുടെ കണ്ണ്, ത്വക്ക്, മാംസളഭാഗങ്ങൾ എന്നിവയുടെ നിറവും, പക്ഷികളുടേത് ആണെങ്കിൽ ചുണ്ടിന്റേയും കാലിന്റേയും നിറവും, അളവുകളും തിട്ടപ്പെടുത്തി കുറിച്ചു സൂക്ഷിക്കുന്നു. ഓരോ അവയവത്തിന്റേയും വലിപ്പം അളന്ന് നിശ്ചിത രൂപത്തിൽ വരച്ചുവയ്ക്കുന്നു. കണ്ണ്, മൂക്ക്, ചെവി തുടങ്ങിയ ഭാഗങ്ങൾ പ്ളാസ്റ്റർ ഒഫ് പാരിസിൽ' ഉണ്ടാക്കിയെടുക്കാറുമുണ്ട്.
ടാക്സിഡെർമി പ്രവിധിപ്രകാരം ജീവികളുടെ തനതു മാതൃകകൾ വിവിധ രീതികളിലാണ് ഉണ്ടാക്കിയെടുക്കുന്നത്. പക്ഷികൾ, സസ്തനികൾ, മത്സ്യങ്ങൾ, ഉരഗങ്ങൾ എന്നിവയ്ക്ക് വ്യത്യസ്ത മാർഗങ്ങൾ അവലംബിക്കുകയാണ് പതിവ്.
പക്ഷികൾ
ആദ്യമായി പക്ഷികളുടെ അതേ വലിപ്പത്തിലുള്ള മാതൃകകൾ ബാൾസാ തടി കൊണ്ട് ഉണ്ടാക്കിയെടുക്കുന്നു. അതിനുശേഷം കഴുത്ത് ചണനാരുകൊണ്ട് ഉണ്ടാക്കി അതിൽ കനം കുറഞ്ഞ കമ്പി ചുറ്റി നിശ്ചിത ആകൃതിയിലാക്കുന്നു. തുടർന്ന് കൺകുഴികളിൽ പഞ്ഞിതിരുകി നിറയ്ക്കുന്നു. ചിറകും കാലുകളും വാലും ചെറുകമ്പികളും ചണവും കൊണ്ടു തന്നെയാണ് ഉണ്ടാക്കുന്നത്. ചിറകുകളുടേയും കാലുകളുടേയും മാംസളഭാഗങ്ങൾ മാറ്റിയശേഷം അസ്ഥിഭാഗങ്ങളെ പഞ്ഞികൊണ്ടു പൊതിഞ്ഞ് അതേ ആകൃതിയിലാക്കിയെടുക്കുന്നു. ഇത്തരത്തിൽ കൃത്രിമമായുണ്ടാക്കിയ മാതൃകയ്ക്ക് ചുറ്റുമാണ് സംസ്കരിച്ചെടുത്ത തോൽ പിടിപ്പിക്കുന്നത്. ഇതിനുശേഷം ചിറകും, കാലുകളും, വാലും അവയുടെ യഥാസ്ഥാനത്ത് ഉറപ്പിക്കുന്നു. ഗ്ലാസ് കൊണ്ടുണ്ടാക്കിയ കണ്ണ് കൺകുഴികളിൽ വച്ചിട്ടുള്ള പഞ്ഞിയിൽ പശയുപയോഗിച്ച് ഒട്ടിച്ചുവയ്ക്കുന്നു. തുടർന്ന് തൂവലുകൾ അതിന്റേതായ ക്രമീകരണത്തിൽ വിന്യസിക്കുന്നു. ഇത്തരത്തിലുണ്ടാക്കിയ പക്ഷി മാതൃക ശരിയായി ഉണങ്ങിയശേഷം തുന്നിയ നൂലും കമ്പിയും മാറ്റി നിറം കുറഞ്ഞ ഭാഗങ്ങളിൽ നിറം കൊടുത്തു ഭംഗിയാക്കുന്നു. ഇവയെ കൃത്രിമ വൃക്ഷങ്ങളിലോ പീഠങ്ങളിലോ ഉറപ്പിച്ചാണ് പ്രദർശിപ്പിക്കാറുള്ളത്.
സസ്തനികൾ
സസ്തനികളെപ്പോലെ വലിപ്പമേറിയ ജീവികളുടെ മാതൃകകളെ ടാക്സിഡെർമി പ്രവിധിയിലൂടെ സൃഷ്ടിച്ചെടുക്കാനായി വർഷങ്ങൾ നീളുന്ന പഠനങ്ങളും അധ്വാനവും ആവശ്യമാണ്. സസ്തനികളുടെ അസ്ഥികൂടം തന്നെ അടിസ്ഥാനമാക്കി ഒരു ചട്ടക്കൂടുണ്ടാക്കി അതിൽ മോഡലിംഗ് ക്ളേയും അതിനുപുറമേ പ്ലാസ്റ്റർ ഒഫ് പാരിസും തേച്ച് ഉണക്കുന്നു. നന്നായി ഉണങ്ങി ഉറച്ചശേഷം പല പാളി കാൻവാസോ പരുക്കൻ തുണിയോ പശ വച്ച് ഒട്ടിച്ച് മാതൃകാരൂപം (manikin) ഉണ്ടാക്കിയെടുക്കുന്നു. ദിവസങ്ങൾക്കുശേഷം ഈ മാതൃകയെ വെള്ളത്തിൽ മുക്കിവച്ച് പ്ലാസ്റ്റർ ഒഫ് പാരിസ് വെള്ളത്തിലലിയിച്ചുകളയുന്നു. ഇതോടുക്കൂടി ജീവിയുടെ കനം കുറഞ്ഞതും ദൃഢമായതുമായ ഒരു ക്ലേ മാതൃക അവശേഷിക്കുന്നു. ഇതിന്റെ അകവശം പൊള്ളയായിരിക്കും. ഈ ക്ലേ മാതൃകയിൽ സംസ്കരിച്ചെടുത്ത തോൽ ചുളിവു വരാതെ ഭംഗിയായി പശ ഉപയോഗിച്ച് ഒട്ടിക്കുന്നു. ഇത് നന്നായി ഉണക്കിയശേഷം നിറവ്യത്യാസം വന്ന ഭാഗങ്ങളിൽ യഥാർഥ നിറം കൊടുത്ത് ഭംഗി വരുത്തുകയും ചെയ്യുന്നു.
മത്സ്യങ്ങൾ
മത്സ്യങ്ങളുടെ ടാക്സിഡെർമി വിവിധ രീതികളിൽ നടത്താറുണ്ട്. മത്സ്യങ്ങളുടെ ജീവനുള്ള അവസ്ഥയിലുണ്ടായിരുന്ന അതേനിറം നിലനിർത്തുക എന്നതാണ് ഏറ്റവും പ്രധാനം. മത്സ്യങ്ങളുടെ രൂപമാതൃകകളുണ്ടാക്കി പരിരക്ഷിക്കുന്നതിന് പ്രധാനമായും രണ്ടു രീതിയിലുള്ള ടാക്സിഡെർമി പ്രവിധികളാണ് നിലവിലുള്ളത്. ആദ്യത്തെ രീതിയിൽ, മത്സ്യത്തിന്റെ ഒരു മാതൃക ഉണ്ടാക്കിയെടുത്ത് അതിനുമുകളിൽ സംസ്ക്കരിച്ചെടുത്ത മത്സ്യചർമം പൊതിയുന്നു. പ്ലാസ്റ്റിക് കൊണ്ട് മത്സ്യമാതൃകകൾ ഉണ്ടാക്കി അതിൽ യഥാർഥ നിറം കൊടുത്തു ഭംഗിയാക്കുന്നതാണ് രണ്ടാമത്തെ രീതി.
ഉരഗങ്ങൾ
ഉരഗങ്ങളുടെ ടാക്സിഡെർമിയാണ് ഏറ്റവുമധികം വികാസം പ്രാപിച്ചിട്ടുള്ളത്. ഉരഗങ്ങളുടെ രൂപമാതൃക പരിരക്ഷി ക്കുന്നതിന്റെ ആദ്യപടിയായി നേരിയ ഒരു പാളി പ്ലാസ്റ്റർ ഒഫ് പാരിസ് മൃതപ്പെട്ട ജീവിയുടെ ശരീരത്തു തേച്ച് ഉണങ്ങാൻ അനുവദിക്കുന്നു. ഇതിനുപുറമേ അല്പം കൂടി കട്ടിയായ ഒരു പാളി തേച്ച് ഉണക്കി കട്ടിയായശേഷം ഉരഗത്തിനെ വലിച്ചുമാറ്റുന്നു. ഉരഗത്തിന്റെ അതേ പ്രതീതിയിലുള്ള മാതൃകയായിരിക്കും ഇതിലൂടെ ലഭ്യമാവുന്നത്. ഈ പ്ലാസ്റ്റർ മാതൃകയ്ക്കുള്ളിലായാണ് യഥാർഥ രൂപമാതൃക ഉണ്ടാക്കിയെടുക്കുന്നത്. ഇതിനുള്ളിൽ പ്ലാസ്റ്റിക്കോ സെല്ലു ലോയിഡോ നിറച്ചശേഷം എണ്ണച്ചായങ്ങളുപയോഗിച്ച് ഉരഗത്തിന്റെ അതേ നിറങ്ങൾ ഈ മോൾഡിന് (കരുവിന്) കൊടുക്കുന്നു. മോൾഡിന്റെ ദൃഢത വർധിപ്പിക്കാനായി മെഴുക്, തുണി, ചെറുകമ്പികൾ തുടങ്ങിയവ ആവശ്യാനുസരണം ഒട്ടിച്ചു ചേർക്കുകയും വേണം. നന്നായി ഉണങ്ങിയശേഷം വെള്ളത്തിലിട്ട് പ്ലാസ്റ്റർ ലയിപ്പിച്ചു കളയുന്നു. കണ്ണുകൾ കൃത്രിമമായുണ്ടാക്കി വച്ചുപിടിപ്പിക്കുന്നു. തുടർന്ന് ശരീരം എണ്ണമയം പുരട്ടി തിളക്കമുള്ള താക്കുകയും ചെയ്യുന്നു. ഇതിനുശേഷം ഉരഗങ്ങളെ പ്രകൃതിയിൽ കാണുന്നതുപോലെ കല്ലുകൾക്കും സസ്യങ്ങൾക്കും മറ്റും ഇടയിൽ വച്ച് മോടിയാക്കിയാണ് പ്രദർശനത്തിനു വയ്ക്കുന്നത്.
ജേക്കബ്സ് വെൽ (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ വിമ്പർലിയിലെ വടക്കുപടിഞ്ഞാറുള്ള സൈപ്രസ് ക്രീക്കിൽ നിന്ന് ഒഴുകുന്ന ടെക്സാസ് കുന്നിൻ പ്രദേശത്തുള്ള ജേക്കബ്സ് കിണർ വറ്റാത്ത കാസ്റ്റിക് സ്പ്രിംഗ് ആണ്. ഹെയ്സ് കൗണ്ടി പാർക്ക് വിഭാഗം കൈകാര്യം ചെയ്യുന്ന ജേക്കബ്സ് വെൽ നാച്വറൽ ഏരിയ (JWNA) യുടെ ഉടമസ്ഥതയിലാണ് സ്പ്രിംഗ് സ്ഥിതി ചെയ്യുന്നത്. JWNA യുടെ സന്ദർശക പ്രവേശനം സ്ഥിതിചെയ്യുന്നത്1699 Mt, ഷാർപ്പ് റോഡ്, വിമ്പർലി, ടിഎക്സ് 78676 ആണ്. സ്പ്രിംഗിന്റെ 12-അടി (3.7 മീറ്റർ) വ്യാസമുള്ള പ്രവേശന ദ്വാരം ഒരു പ്രാദേശിക നീന്തൽ കേന്ദ്രമായി വർത്തിക്കുന്നു. ക്രീക്ക് ബെഡിലെ തുറക്കൽ മുതൽ, ജേക്കബ്സ് വെൽ ഗുഹ 30 അടി (9.1 മീറ്റർ) ലംബമായി ഇറങ്ങുന്നു. തുടർന്ന് ഇടുങ്ങിയ അതിരുകളിലൂടെ വേർതിരിച്ച സിൽറ്റഡ് അറകളിലൂടെ ഒരു കോണിൽ താഴേക്ക് തുടരുന്നു. ഒടുവിൽ ശരാശരി 120 അടി (37 മീറ്റർ) ആഴത്തിൽ എത്തുന്നു.
ബാഹ്യ ലിങ്കുകൾ
വർഗ്ഗം:ടെക്സസിലെ ഗുഹകൾ
നാവിക വാസ്തുകല
ജലയാനങ്ങൾ (കപ്പലുകൾ, നൗകകൾ), ജലാന്തരയാനങ്ങൾ (അന്തർവാഹിനികൾ), ജലത്തിൽ സ്ഥിതി ചെയ്യുന്ന നിർമിതികൾ എന്നിവയുടെ രുപകല്പന, നിർമ്മാണം തുടങ്ങിയവയുമയി ബന്ധപ്പെട്ട യന്ത്രശാസ്‌ത്രശാഖയാണ്‌ (ഇംഗ്ലീഷ്: Engineering discipline) നാവിക വാസ്തുകല (ഇംഗ്ലീഷ്: Naval Architecture അഥവാ Naval Engineering).
പുറംകണ്ണികൾ
വർഗ്ഗം:നാവികം വർഗ്ഗം:എഞ്ചിനീയറിങ്ങ്
വിമോചനദൈവശാസ്ത്രം
കാലക്രമേണ വിഭാഗീയതകളേയും പ്രാദേശികതകളേയും മറികടന്ന് ആഗോളതലത്തിൽ പ്രചരിച്ച വിമോചനദൈവശാസ്ത്രത്തിന്റെ പിറവി, 1950-60-കളിൽ ലത്തീൻ അമേരിക്കയിലെ കത്തോലിക്കാ സഭക്കുള്ളിൽ ആയിരുന്നു. ആ നാട്ടിൽ പരക്കെ നിലനിന്നിരുന്ന ദാരിദ്ര്യവും അതിനു കാരണമായിരുന്ന സാമൂഹ്യമായ അനീതികളും ഉണർത്തിയ ധാർമ്മരോഷമാണ് ഈ പ്രസ്ഥാനത്തിനു ജന്മം കൊടുത്തത്. പെറുവിലെ കത്തോലിക്കാ പുരോഹിതൻ ഗുസ്താവോ ഗുട്ടിയേരസാണ് വിമോചനദൈവശാസ്ത്രം എന്ന പേര് ഈ പ്രസ്ഥാനത്തിനു നൽകിയത്. ഗുട്ടിയേരസിന്റെ "എ തിയോളജി ഓഫ് ലിബറേഷൻ" വിമോചനദൈവശാസ്ത്രത്തിലെ പ്രമുഖരചനയാണ്. ബ്രസീലിലെ ലിയനാർഡോ ബോഫ്, എൽ സാൽവദോറിലെ ജോൺ സോബ്രിനോ, ഓസ്മാർ റൊമേരോ, ഉറുഗ്വേയിലെ ഹുവാൻ ലൂയീസ് സെഗുൻടോ എന്നിവരും വിമോചന ദൈവശാസ്ത്രത്തിന്റെ വളർച്ചയെ സ്വാധീനിച്ചവരാണ്.